САХОВАТ САОДАТИ — Марғилон ҳақиқати\nБир қалби ўксикнинг дилин шод айламоқ, Каъбани етти бор тавоф айламоқдин ҳам зиёдроқдир, дейди машойихлар. Бугун эса шаҳримиздаги 10-Болалар мусиқа ва санъат мактабида бўлиб ўтган хайрия тадбирида 30 нафар оила ва унинг катта-кичик аъзоларининг қалби Юртбошимиз ва саховатпешалар мурувватидан шодликка тўлди.\nТақдирнинг тақозоси билан қўли калта, кам таъминланган, камхарж, ногиронлиги бор оилаларни қўллаб-қувватлаш ҳамда уларга моддий ва маънавий кўмак бериш мақсадида ташкил этилган бу тадбир чинакамига саховат байрамига айланиб кетди.\nСевинч, шодлик, меҳр –оқибат ва боқий қадриятлар айёми янги кун — Наврўзи олам арафасида Ўзбекистон Касаба уюшмалари Федерацияси, касаба уюшмалари ташкилотлари бирлашмаси ҳамда шаҳар ҳокимлигининг “Инсонга наф келтириш олий бахт” шиори остидаги инсонпарварлик ва эзгуликка йўғрилган\nнавбатдаги хайрия байрам тадбири эҳтиёжмандларга бир олам қувонч бахш этди.\nМоддий таъминоти бироз кўнгилдагидек эмас, оғирроқ аҳволда яшаётган фуқароларга рўзғор учун энг зарур маиший техника воситаси – тўрт комфорали газ плитаси ва унинг баллонини топширар эканмиз, шаҳримизда истиқомат қилаётган хар бир инсон, ҳар бир оила эътибору эъзозимизда, биз ҳамиша уларга кўмак қўлини чўзишга шаймиз эканлигимизни билдирдик.\n— Мен чин дилдан муҳтарам Президентимизга, вилоят ва шаҳар ҳокимларига миннатдорчилик билдираман. Оила аъзоларимиз учун қўшалоқ байрам бўлди. Бир неча йилдан буён табиий газимиз йўқлигидан азият чекар эдик. Рўзғордан орттириб газ ва унинг баллонини ололмаётгандик. Яратган эгамга шукур, мана энди нафақат замонавий ва мустаҳкам газ плитасига, балки унинг баллонига ҳам эга бўлдик. Илоё саховатпеша, ҳожатманд одамларнинг сафи кўпаяверсин…дейди “Роҳат”МФЙ Ал-Фарғоний кўчасида истиқомат қилувчи Турсуной Сиддиқова. Тақдир экан, ўтган йили ўғлим оғир касаллик билан вафот этиб, набираларим боқувчисиз қолган эди. Яхшиларнинг кўмагидан кўнглим тоғдек кўтарилди. Ўзаро бир-бирини суяш, саховатпешалик халқимизга хос фазилатдир.\nАҳолининг кам таъминланган ва ногиронлиги бор қатламларини моддий ва маънавий қўллаб-қувватлашни кучайтириш, жамиятда ўзаро ҳамжиҳатлик, меҳр-оқибат ва бағрикенглик тамойилларини янада барқарорлаштириш мақсадида ўтказилаётган хайрия тадбирларини йил давомида изчил давом эттирмоқдамиз.. Аввало, шаҳримиз аҳолиси ичидан чинакам ёрдамга муҳтожларини ажратиб олиш учун МФЙ фаоллари билан уйма-уй юрдик. Эҳтиёжмандларнинг яшаш шароитини атрофлича ўргандик. Рўзғор учун зарур бўлган газ плитаси ва унинг баллонини улашар эканмиз, энг аввало ҳудудга табиий газнинг етиб бориши қийин кечаётган оилаларни танлашга ҳаракат қилдик.\nСамимий табриклар ва ҳадялардан кўнгли осмон қадар кўтарилган йиғилиш иштирокчилари ўз миннатдорчиликларини биз билан баҳам кўрдилар.\n— Бугун мен учун қўшалоқ байрам, -дейди «Ўрда таги» МФЙ “Мисгарлик” кўчасида яшовчи фуқаро Жасур Ўроқбоев. Рўзғоримдан орттириб газ плитасини сотиб ололмаётгандим. Мана муҳтарам Президентимиз ғамхўрлиги туфайли оиламиз замонавий газ плиталари ва газ баллонларига эга бўлди. Шундай инсонпарвар, халқидан ўз мурувватини аямайдиган мамлакатда яшаётганимдан беҳад фахрландим. Айниқса, болаларимнинг қувончини айтмайсизми! Илоҳим, юртимиз тинч бўлсин, мамлакатимиз обод бўлаверсин.\nЭндиликда кам таъминланган оилаларнинг турар жойларини тўлиқ таъмирдан чиқариш ҳамда замонавий арзон уй-жойлар билан таъминлашни режалаштиряпмиз.\nСаховат инсоний фазилатлар ичида энг улуғи ва мўътабаридир. Тилагимиз элимиз орасида саховатли давлатманд одамлар кўпаяверсин. Ҳар бир соф ниятли кишининг қалбига эса савоб ишни ҳар ким ҳар куни қилиши керак, деган эзгу ният жо бўлаверсин.\nвилоят касаба уюшмалари ташкилотлари бирлашмаси Кенгаши юридик бўлими бошлиғи.\nДавлат муассасалари ва жамоат хизмати ходимлари касаба уюшмаси шаҳар Кенгаши раиси.


Америка полицияси дарахт кийимидаги эркакни қўлга олди\n18:35 / 25.10.2016\nАмериканинг Мэн штатида полициячилар дарахт либосини кийиб олиб, Портленд кўчаларидан биридаги ҳаракатга ҳалақит бераётган кишини қўлга олишди. Бу воқеалар видеотасвири Twitter’нинг TVTEDDY ники остидаги фойдаланувчиси томонидан тақдим этилди. Ролик бир кеча-кундузда 12 мингдан ортиқ фойдаланувчиларга маъқул келди.\nВидео муаллифининг таъкидлашича, 30 ёшли америкалик кишининг исми - Эшер Вудворт. Қўлга олинган шахснинг ўзи ҳуқуқ-тартибот ходимларининг саволларига жавоб беришдан бош тортди. Дўстининг сўзларига кўра, эркак шу тариқа маҳаллий автомобиль ҳаракатини ўрганган.\nАмерика полицияси дарахт кийими


Falcon 9 тўққизинчи бор интернет сунъий йўлдошларини фазога олиб учди | Qalampir.uz\nFalcon 9 тўққизинчи бор интернет сунъий йўлдошларини фазога олиб учди\nТехнология\t13 Июнь 15:23 2955\nБугун, 13 июнь куни АҚШнинг Шарқий соҳилидаги Канаверал (Флорида) космодромидан SpaceX компаниясининг Falcon 9 ракетаси парвоз қилди. У тўққизинчи бор Starlink микро сунъий йўлдошларини фазога олиб чиқишни режалаштирган. Бу ҳақда компания Матбуот хизмати хабар бермоқда.\nStarlink’нинг 58 та сунъий йўлдошидан ташқари, Planet Labs компаниясининг учта қурилмаси ҳам фазога олиб чиқилади. Улар кўчма телескоп ва юқори аниқликдаги камера билан жиҳозланган ва Ер юзасини орбитадан кузатиб бориш учун мўлжалланган.\nStarlink тармоғининг жуда катта миқдордаги (оғирлиги 500 кг гача) қурилма воситаларини бутун дунё бўйлаб фойдаланувчиларга интернетга киришни таъминлаш учун мўлжалланган. Ушбу алоқа тизими ҳамма жойда, шу жумладан, бориш қийин ва кам аҳоли яшайдиган жойларда ҳам 5G стандартига мос келадиган, сониясига 1 гигабит тезликда интернетга уланишни таъминлайди.\nДастлабки босқичда, SpaceX 2020 йил охирига қадар АҚШнинг жануби аҳолиси учун юқори тезликда интернетга киришни режалаштирмоқда. Компаниянинг маълумотларига кўра, орбитага жами 11 мингта йўлдошни жойлаштириш ва уларни ишга тушириш 10 миллиард долларга тушади. 2019 йил май ойида биринчи 60 та сунъий йўлдош космосга чиқарилди, ўша йилнинг ноябрь ойида Starlink сунъий йўлдошларининг иккинчи конструкцияси орбитага чиқарилди. Учинчи, тўртинчи ва бешинчи босқичлар жорий йилнинг январь ва февраль ойларида, олтинчиси мартда, еттинчи ва саккизинчиси апрель ва июнь ойларининг бошларида бўлиб ўтади.\n09 Август 14:27 59536\n11 Август 11:39 55962\n10 Август 15:09 50389\n11 Август 15:00 48544\n11 Август 12:46 40950


М У С О Ф И Р Л И К Д А : Русларнинг ўзбекча тўйи\nҲозирда Москвада яшаётган Тимур ва Катерина ўз никоҳ маросимларида ўзбек миллий тўй либосларини кийишга қарор қилишди. Бу борада «Человеческая О!дежда» галереясига мурожаат қилишди. Дизайнерлар томонидан ёш келин-куёвлар учун коллекциянинг энг сара либослари танланди.\nКатерина учун Лола Сайфининг “Жемчужина Востока” коллекциясидаги қадим бойсун либосларидан кўйлак лозим, ёпинчиқ ва тақинчоқлар, Тимур учун эса Артем Дробышевнинг тоза пахтадан тайёрланган миллий яктак ва белбоғи, ва албатта, ўзбекча дўппи тайёрланди.\nКелин куёвларнинг бу бетакрор миллий либослардаги кўринишидан нафақат ёшларнинг ўзлари, балки ФХДЁ дагилар, меҳмонлар ҳам ҳайратда қолди. Расмларга қаранг, бунга ўзингиз ҳам ишонч ҳосил қиласиз.\nАвтор: СОҲИБА ҲАЙИТБОЕВА на 10:54


Фан гуруҳлари маълумотларини бошқариш\nФан гуруҳини яратиш\nФанларни яратишдан олдин фан гуруҳларини яратиш керак. Чунки фанларни яратиш жараёнида фанни гуруҳга бириктириш талаб этилади. Бу яратилган фан гуруҳи ўқув режада фанлар кўпайиб кетганда фильтрлаш амалларини бажариш имконини беради. Фан гуруҳларини яратиш тизимнинг Fanlar bazasi / fanlar guruhlari менюси орқали амалга оширилади (1-расм).\n1-расм. Фан гуруҳини яратиш\nФан гуруҳи маълумотларини қуйидагича шакллантиринг:\nNomi майдонига гуруҳ номини киритинг;\nKod майдонига фан гуруҳининг кодини киритинг.\nФан гуруҳининг маълумотлари киритилгандан сўнг Saqlash тугмаси босилади. Натижада фан гуруҳи рўйхатида яратилган фан гуруҳи пайдо бўлади (2-расм).\n2-расм. Фан гуруҳилари рўйхати\nЮқорида келтирилган кетма-кетлик асосида барча фан гуруҳлари яратиб чиқилади.\nФан гуруҳини тахрирлаш\nФан гуруҳини тахрирлаш учун фан гуруҳи рўйхатидан тегишли фан гуруҳи номига сичқонча билан босилади ва натижада фан гуруҳининг маълумотлари тахрирлаш майдонларига юкланади (2-расм). Фан гуруҳини тахрирлаш ойнасидан бирор бир таҳрирлаш амалини бажаринг ва Saqlash тугмасини танлаш орқали фан гуруҳи маълумотларини сақланг.\nФан гуруҳини ўчириш\nЯратилган фан гуруҳи маълумотларини ўчириш учун фан гуруҳлари рўйхатидан тегишли фан гуруҳи номига сичқонча билан босилади ва тахрирлаш ойнасидан O’chirish тугмаси босилади (2-расм).\nЭслатма. Агар тизимда фан гуруҳига боғланган маълумотлар шаклланган бўлса у холда тизим фан гуруҳини ўчиришга рухсат бермайди. Бундай ҳолларда фан гуруҳини ўчириш учун дастлаб унга боғланган маълумотларни ўчириш зарур.


Польшада НАТО қўшинларини жойлаштиришга рухсат берувчи қонун қабул қилинди\n14:44 / 15.06.2016\nПольшада хорижий давлатлар қуролли кучлари, хусусан, НАТО тезкор ҳарбий бўлинмалари жойлашувига ойдинлик киритувчи қонун кучга кирди, деб хабар қилмоқда Польша матбуот агентлиги.\nҲужжат Польша ҳудудида чет эл армияларининг ўқув машғулотларидан бошқа ҳарбий амалиётларни ўтказишга доир ҳуқуқий меъёрларни жорий этади.\n"Амалиётда эса бу зарур бўлган тақдирда Польша ҳудуди ёхуд ҳаво кенгликларидаги тезкор хорижий кучларга барҳам бериш, уларнинг ҳаракатини тўсиб қўйиш ёки хизматидан фойдаланишни тартибга солади", - деб маълум қилган қонун лойиҳасини ишлаб чиққан ҳукумат матбуот хизмати.\nҚабул қилинган лойиҳага кўра, Польшада хорижий ҳарбийларни жойлаштиришга фақат президент рухсат беради. Аммо бунинг учун мудофаа вазири, Бош вазир билан келишган ҳолда махсус сўров киритиши лозим бўлади. Шунингдек, иттифоқдош кучларга ҳам польяк армияси каби ҳуқуқлар ва имкониятлар тақдим этилади.\nАввал хабар берганимиздек, НАТО қўшинларини жойлаштириш тўғрисидаги янги меъёрлар, Польша парламенти иккала палатаси Сейм ва Сенатда ҳам тасдиқланган, 20 май куни президент томонидан тасдиқланган эди.


Ҳайитнинг биринчи куни Тошкент шаҳрида жамоат транспорти соат 04.00 дан ишлайди\n"Рамазон ҳайитининг биринчи куни 2019 йил 5 июнга тўғри келиши ва дам олиш куни сифатида белгиланганлигини инобатга олиб халқимизга қулайлик яратиш, йўл олган манзилларига ўз вақтида етиб олишларини таъминлаш мақсадида “Тошшаҳартрансхизмат” АЖ тармоқ корхоналарига бириктирилган йўналишларга автобусларнинг ишга чиқиши иш кунларидагидек тартибда амалга оширилади", деб билдирди “Тошшаҳартрансхизмат” Telegram орқали.\nАйтилишича, ҳар бир йўналиш бўйича автобуслар тонгги соат 04:00 да (дам олиш кунидан қарийб 2,5 соат олдинроқ) ҳаракатланишни бошлайди. Кун давомида ҳам қатнов ва оралиқ вақтлари белгиланган меъёрларга мос бўлиши таъминланади.\nМуфтият Тошкент шаҳри ва вилоятларда ҳайит намозининг ўқилиш вақтларини эълон қилгани тўғрисида олдинроқ хабар қилган эдик.\nЎзбекистонда 45 ёшгача бўлганлар орасида коронавирусга чалиниш икки баробарга кўпайди\nШифокорга кўра, бунинг асосий сабаби одамлар эпидемиологик режимга риоя қилмай қўйганидадир.\nЎзбекистонда 20 ёшдан 45 ёшгача бўлганлар орасида коронавирусга чалиниш кўрсаткичи деярли икки баробарга кўпайгани тўғрисида Зангиотадаги 2-сон юқумли касалликлар шифохонаси раҳбари Дониёр Миразимов “Ўзбекистон 24” телеканалига маълум қилди.\nМиразимовга кўра, апрель ойида аҳоли орасида коронавирусга чалиниш ҳолатлари март ойига нисбатан кучайган. Айниқса 20 ёшдан 45 ёшгача бўлганлар орасида коронавируснинг оғир шакли билан оғриганлар сони икки баробарга кўпайган.\nЎзбекистонда 1 май ҳолатига кўра, коронавирусга чалинганлар сони 91643 нафарни ташкил этди. Касалликдан соғайганлар жами 87628 нафарга етди ва соғайиш кўрсаткичи 96 фоизни ташкил қилмоқда.\n1 май куни коронавирусга чалинган 2 нафар бемор вафот этди. Бу билан Ўзбекистонда коронавирусдан ўлганлар сони 652 кишига етди. Айни пайтда тиббиёт муассасаларида 3363 нафар бемор даволанмоқда.


BBC Uzbek - Ilm - fan va texnologiya - БМТ иқлим ўзгариши анжуманида ниҳоят келишувга эришилган\nБМТ иқлим ўзгариши анжуманида ниҳоят келишувга эришилган\nСўнгги янгиланиш 11 декабр 2011 - 15:18 GMT\nАнжуманда иссиқхона газларини камайтириш бўйича ривожланган ва ривожланаётган давлатлар вакиллари ўртасида қаттиқ баҳс кечган\nБМТнинг Жанубий Африканинг Дурбан шаҳрида якунланган иқлим ўзгаришига бағишланган анжумани иштирокчилари илк бор дунёдаги атроф-муҳитни энг кўп ифлослантираётган мамлакатларни глобал исишни чеклаш мақсадида чора кўришга кўндира олганлар.\n28 ноябрда бошланган халқаро анжуманда дунёдаги 190 дан ортиқ мамлакат вакиллари қатнашганлар.\nЯкуний битим матни борасида ривожланган мамлакатлар билан ривожланаётган мамлакатлар вакиллари ўртасида келишмовчилик келиб чиққан, ҳужжатни имзолаш деярли икки кунга ортга сурилган.\nБи-би-сининг атроф-муҳит масалалари бўйича мухбири Ричард Блэк хабар қилишича, якуний келишувда Киото протоколида Оврўпо Иттифоқининг атмосферага чиқарилаётган иссиқхона газларини камайтириш борасида ўз зиммасига олган мажбуриятлари қайд этилади.\nЖанубий Африкадаги халқаро анжуманда иштирок этган ривожланаётган мамлакатлари вакиллари ушбу банд янги ҳужжатга киритилишини талаб қилганлар.\nАтроф-муҳит ифлосланишига қарши Киото шартномаси ўрнини эгаллайдиган ҳужжат борасидаги музокаралар 2012 йилда бошланиши ва 2015 йилда якунланиши керак. БМТ воситачилигида ўтказилиб, бир қарорга келишилган шартнома 2020 йилдан кучга кириши керак.\nАнжуманда Оврўпо Иттифоқи билан Ҳиндистон ўртасида келгуси режадаги ҳаракатлар борасида келишмовчилик юзага чиққан.\nОврўпо Иттифоқи янги келишувдаги бандларни бажариш барча иштирокчи мамлакатлар учун мажбурий бўлиши кераклигини талаб қилган.\nҲиндистон вакили бунга қарши чиққан.\nНиҳоят Бразилия вакилининг янги битим ҳуқуқий кучга эга бўлиши ҳақидаги таклифи томонларга маъқул бўлган.\nРивожланган мамлакатларга кўра, Ҳиндистон ва Хитой сингари ҳавога кўп иссиқхона газини чиқараётган мамлакатлар бу газларни камайтирмагунича, Ер ўртача ҳароратини пасайтириб бўлмайди.\nИлмий тадқиқотлар натижаларига кўра, атмосферага чиқарилаётган иссиқхона газларини шу кеча-кундуздаги миқёсда камайтириш давом эттирилса, 2100 йилга бориб Ер сайёрасининг ўртача ҳарорати 4 даража қизийди.\nБирлашган Миллатлар ташкилоти ташаббуси билан олиб борилаётган саъй-ҳаракатлар эса аср охирида ўртача ҳарорат кўтарилишининг 2 даражадан ошмаслигига қаратилгандир.\nКўплаб ривожланаётган мамлакатларга кўра, ривожланган мамлакатлар ўзларининг атроф-муҳит ифлосланишига қарши зиммаларига олган мажбуриятларини бажармаяптилар, барча масъулиятни ривожланаётган мамлакатлар бўйнига қўймоқдалар.\n"Ғарб мамлакатлари ваъда қилганларидек ўзларининг иссиқхона газларини қисқартираётганлари йўқ. Нега улар учун бу ишни камбағалроқ мамлакатлар қилиши керак? - деб айтган Ҳиндистоннинг Атроф-муҳит вазири Жаянтхи Натаражан.\nБунга Хитой ҳайъати раҳбари ҳам қўшилган.\nАнжуманда Бразилия, Жанубий Африка, Ҳиндистон ва Хитой вакиллари келишувдаги талаблар ижроси учун жуда қисқа вақт берилганини танқид қилганлар.\nДурбандаги анжуманда "Яшил иқлим жамғармаси" борасида томонлар келишувга эришганлар.\nУшбу жамғармадан кўзланган мақсад, дунё бўйлаб йилиги 100 миллиард доллар миқдорида маблағ тўплаш ва бу маблағни глобал иқлим исишидан зарар кўраётган мамлакатларга тарқатиш.\nАнжуман иштирокчиларига кўра, дунё бўйлаб ўрмонлар майдонлари қисқариши олдини олишга қаратилган дастур бўйича ҳам салмоқли натижага эришилган.


ХОНИМ « Ўзбекистон Халқ Ҳаракати\n19 October 2019 - 12:41\n– Менинг исмим Ҳалима Яъқуб. Аллоҳнинг бандаларидан бириман. Аллоҳдан қўрқаман. Ким мен билан Сингапур халқининг манфаати учун шерик бўлиб ишламоқчи бўлса мен унинг Аллоҳ йўлидаги синглисиман. Ташвишим Сингапур халқининг турмуш даражасини кўтариш. Мени бошқа нарса қизиқтирмайди.


Мираброр Усмоновнинг ёрқин хотирасига бағишланади / Olamsport.com\n10:54Хабиб бекор бўлган UFC 249 турнир ҳақида: Яратгандан қўрқинг!\t1 10:33"Манчестер Юнайтед" франциялик футболчига қизиқиб қолди\t0 10:12Koronavirus Info. Ўзбекистонда коронавирус инфекцияси билан касалланганлар сони 624 нафарга етди\t0 09:56UFC президенти бекор бўлган турнир бўйича расмий баёнот берди\t2 09:35Расман! UFC 249 турнири бекор қилинди 4 09:14#уйдақол! #ҳаётгақўшил! #sportchallenge челленжида илк ғолиблар аниқланди\t0 08:51"Шальке" "Барселона" футболчисини ўзида олиб қолмоқчи\t0 08:28“Гетжи Фергюсонни нокаут қилади”\t3 08:02Японияда коронавирус сабаб фавқулотда ҳолат эълон қилинди\t0 07:37COVID-19 нинг Хитой ва Америка иқтисодиётига таъсири\t0 07:09Роналду қачон Туринга қайтади?\t0 20:18Хабиб Клоппнинг дин ҳақидаги фикрларини эслади + ФОТО\t4 19:50Олим Ҳикматов: Карантинда бўш ўтириш йўқ!\t0 19:31Хамес Родригесга икки топ-клуб қизиқиш билдирмоқда\t0 19:05UFC оролдаги турнирлар орқали 1 миллиарддан ортиқ даромад олмоқчи! Бунинг учун қанча ҳаражат керак? 2\n15 мар 14:02\nМираброр Усмоновнинг ёрқин хотирасига бағишланади\n2019 йилнинг 15 март санасида Ўзбекистон Миллий олимпия қўмитаси ва Ўзбекистон футбол федерациясининг собиқ президенти Мираброр Усмонов вафот этган эди.\nАлишер Усмонов юртимизда коронавирусга қарши кураш йўлида 20 миллион АҚШ доллари ажратди 0


Тадбиркорлик билан шуғулланаётганимга ўн йилдан ошибди. Дастлаб бозордаги мўъжазгина дўконда қурилиш материаллари билан савдо қилардик.\nЎшанда кўнглимда “Қачонгача зарур маҳсулотни олиб келиш учун юртма-юрт кезамиз, шуни ўзимизда ишлаб чиқарсак-чи?” деган фикр пайдо бўлганди. Яхши ният кишига йўлдош бўлар экан. Ака-укалар ҳамжиҳатликда қурилиш-пардозлаш материаллари тайёрлашни йўлга қўйдик.\nБуни қарангки, ишларимиз юришиб кетди. Кичкина цехимиз кўп ўтмай катта корхонага айланди. Ҳозир етмишдан ортиқ турдаги лок-бўёқ маҳсулотлари тайёрлаяпмиз. Ўттизга яқин кишини иш билан таъминлаганмиз.\nБиз — Истиқлол одамларимиз. Дунёқарашимиз юксалди. Ташаббускорлик, бунёдкорлик иштиёқи билан яшашга интилаяпмиз.\nЯқинда Ахборот технологиялари касб-ҳунар коллежида таҳсил олаётган ўғлим Анваржон айтиб қолди: “Дада, ўқишим ҳам битаяпти, дипломни олгач, корхонамиз ишлаб чиқаришида қўлланилаётган компьютер технологияларини бошқаришни менга қўйиб берсангиз. Улар ёрдамида бўёқларнинг ёрқинлигини янада ошириш юзасидан бир қатор янгиликлар устида изланишлар олиб бораяпман. Ахир бизнесда кун сайин янгиликка интилмаган одам ютқазиб қўяди-ку?”.\nДилбандимдаги завқу шавқни кўриб, кўнглим тоғдек кўтарилди. Булар мустақиллик фарзандлари-да. Билимли, шижоатли. Улар юртимизни энг ривожланган давлатлар қаторига олиб чиқишга муносиб ҳисса қўшади, албатта. Демак, эртамиз бугунгидан-да порлоқ бўлади.\nНаманган шаҳридаги «Element paint» масъулияти\nМазкур рукндаги бошқа мақолалар: « Тасаввурлар ҳақиқатга айланди\tОбод уйнинг файзу баракаси »


ВА УНИНГ ОЛАМШУМУЛ АРҒУМОНЛАРИ\nАллоҳ таоло Ўз пайғамбари Муҳаммад соллаллоҳу алайҳи васалламга хитоб қилиб:\n«Сени оламларга фақат раҳмат қилиб юбордик», дейди (Анбиё сураси, 107-оят).\nБу ўзига хос тенги йўқ эълон ўзига хос мангу Китобда – Аллоҳ таоло унинг барча замон ва маконларда тиловат қилинишини ирода қилган Китобда келмишдир. Унинг ўқувчилари миллион-миллиондир. У Зот у ҳақда:\n«Албатта, Зикрни Биз нозил қилдик ва албатта, Биз унга муҳофазачимиз», демишдир (Ҳижр сураси, 9-оят).\nАлбатта, бу эълоннинг кенглиги ва замон ҳамда макон жиҳатидан кўламининг катталиги унга фавқулотда аҳамият касб этдиради. Ҳар бир онгли инсон унинг олдидан эътиборсиз ўтиб кета олмайди. Унинг замонга боғлиқ кўлами рисолаи Муҳаммадиядан кейинги барча замонлар ва тарихий босқичларни ўз ичига олади. Унинг маконга боғлиқ кўлами эса бутун дунёни ўз ичига олади. Аллоҳ субҳанаҳу ва таоло «Биз сени Арабистон ярим оролига раҳмат қилиб юбордик», дегани йўқ. Ёки «Шарққа, ғарбга», ёхуд «Бир қитъага», мисол учун «Осиёга» дегани йўқ. Балки У Зот:\n«Сени оламларга фақат раҳмат қилиб юбордик», деди.\nҲақиқатда ушбу эълоннинг кенглиги, шомиллиги, улуғворлиги, олиймақомлиги, бардавомлиги ва абадийлиги – буларнинг ҳаммаси дунё тарихчилари, файласуфлари, доҳийлари ва оқилларининг унинг қаршисида ҳайрону лол қолишларини тақозо қилади. Балки, инсон фикри бутун боши ила ҳайрону лол бўлиб, бу масалага бир муддат бутунлай ажраб, ушбу эълоннинг ҳақлиги, ушбу воқеъликнинг тўғрилиги ҳақида тўхталмоғи лозим. Чунки биз динлар ва фирқалар тарихида, цивилизациялар ва фалсафалар тарихида, ислоҳий ҳаракатлар ва инқилобий уринишлар тарихида, балки бутун олам тарихида ҳамда бутун бошли инсоният кутубхонасида ушбу барча борлиқни, барча башарият авлодларини, барча тарихий босқичларни қамраб олган эълонни учратмаймиз. Ҳаттоки бизгача етиб келган ўтган анбиёлар таълимотларининг хулосаси, уларнинг сийратлари ва ҳолларининг мағизи ҳам бу эълонга ўхшаш нарсани мутлақо кўрмаган.\nЯҳудийлик қадимги ва машҳур диёнатдир. У Аллоҳга Бану Исроилнинг Роббиси, илоҳи сифатида қарайди. Яҳудийларнинг қадимий аҳд саҳифалари ва диний муқаддас китоблари Аллоҳни оламлар Роббиси, бутун борлиқнинг Роббиси деб зикр қилишдан холидир. Шунинг учун ҳам уларнинг Мусо, Ҳорун, Довуд ва Сулаймон каби анбиёларидан бирор набийнинг сийратидан бунга ўхшаш эълонни ахтариш беҳуда ва вақтни зое қилишдан бошқа нарса эмас.\nБу диёнат ўзининг ҳеч бир босқичида ҳеч бир инсон авлодига ирқчиликсиз раҳмат ва тенг¬лик рисоласи бўлган эмас. Бу диёнатга ҳеч қачон Бану Исроилдан бошқалар чақирилмаган ҳам.\nЎзининг бағрикенглиги, даъватга ҳирси ва инсониятга меҳри билан машҳур бўлган масиҳийлик эса, Инжилда Масиҳнинг ўзининг айтишича, Бану Исроилнинг адашган қўйларини боқиш учун келган экан. (Матто Инжили 15-боб. 24-оят)\nУ зот Бану Исроилга насаб ёки қариндошлик алоқаси ила боғланмайдиган баъзи беморларни кўрганида узр айтиб, «Мен болаларнинг нонини итларга берадиган киши эмасман», деган эканлар (Матто Инжили, 15-боб, 26-оят).\nШарқий ва осиёвий диёнатлар эса юқорида зикр қилинганлардан фарқ қилмайди. Балки улар олдинги диёнатлардан насаб ва сулолани муқаддаслаштиришда ҳамда одамларни турли табақаларга золимона тақсимлашда ўзиб кетадилар. Улар бу масалада юмшоқлик ёки муросани билмайдилар.\nҲинд жамиятида паст табақадагилар барча ҳурмат, шараф, тенглик ва энг оддий инсоний ҳуқуқлардан ҳам маҳрум эдилар. Улар учун илм олиш, таълим бериш ва дарс ўтиш ва руҳий юксакликларни орзу қилиш мумкин эмас.\n«Вайда»ни ўрганиш, қурбонлик қилиш, олиҳалар ва бутларга назр аташ фақатгина бараҳманларга хос қилинган.\n«Вайда» китобларига назар солиш ва уларни ўрганиш Шутри ва Вайш тоифаларининг ҳаққидир.\n«Манушаштр»нинг айтишича, паст табақадагилар фақат бир мақсад учун – олдин зикр этилган уч табақага хизмат қилиш учунгина яратилганлар, холос.\nҚадимги Ҳинд аҳли Ҳимолай тоғлари ортидаги дунёни билмас эдилар. Уларнинг хорижий олам билан, бошқа халқлар билан алоқалари йўқ эди. Уларнинг бу нарсага рағбатлари ҳам йўқ эди. Шунинг учун ҳам уларнинг ичидан бирор набий, валий ёки ислоҳотчидан мазкур эълонга ўхшаш нарсани кутиш беҳуда ва вақтни зое қилишдан иборатдир.\nДарҳақиқат, «Роббул оламийн» ақийдасига эга бўлмаган диёнатдан оламларга раҳмат бўладиган Пайғамбарни излашнинг ўзи ақлга сиғмайдиган ишдир.\n(Шайх Муҳаммад Содиқ Муҳаммад Юсуф (Тарих китобидан\n“Ва аммо ким Роббининг ҳузурида туришдан қўрққан в..\nАллоҳнинг буюк марҳамати\nБатаҳқиқ, Аллоҳ мўминларга марҳамат кўрсатди: ичла..\nЯнги олам ва инсоннинг туғилиши\nМуҳаммад алайҳиссалом Пайғамбар бўлиб келганларида..\nРасулуллоҳ соллаллоҳу алайҳи васалламнинг дуолари (1-қисм)\n«Оиша розияллоҳу анҳодан Расулуллоҳ соллаллоҳу ала..\n«Муҳаббат» сўзи «ҳубб» сўзининг ўзагидан олинган б..


ДЕПУТАТЛАРИМИЗ ТАКЛИФЛАРИ - Ўзбекистон овози газетаси\nАввало, қандай масалалар қонунни янги таҳрирда қабул қилишга асос бўлди, деган саволга жавоб беришимиз керак. Мамлакатимизда жисмоний тарбия ва спорт соҳасидаги ҳуқуқий муносабатлар Ўзбекистон Республикасининг «Жисмоний тарбия ва спорт тўғрисида»ги Қонуни ҳамда унга мувофиқ қабул қилинган меъёрий-ҳуқуқий ҳужжатлар билан тартибга солинади. Вақт ўтгани, соҳага эътибор кучайгани сари қонунчиликни янада ривожлантириш, аҳоли, айниқса, ёшларнинг спорт билан мунтазам шуғулланишини ташкил этиш, тизимни давлат томонидан қўллаб-қувватлаш учун қонун даражасида мустаҳкамланиши лозим бўлган қатор масалалар юзага келди.\nШуларни инобатга олган ҳолда, «Жисмоний тарбия ва спорт тўғрисида»ги Қонуннинг янги таҳрири ишлаб чиқилди ва у парламент Қонунчилик палатасида янада такомиллаштирилиб, қабул қилинди.\nАйтиш керакки, Қонунни такомиллаштириш жараёнида Олий Мажлис Қонунчилик палатасидаги сиёсий партиялар фракцияларининг таклифлари, позициялари муҳим аҳамиятга эга бўлди. Ўз вақтида Ўзбекистон ХДП фракцияси томонидан партия Сайловолди дастурига мувофиқ равишда ишлаб чиқилган таклифлар Қонуннинг янги таҳририда ўз ифодасини топди.\n— Аҳоли ўртасида соғлом турмуш тарзини қарор топтириш, баркамол авлодни тарбиялашда жисмоний тарбия ва спортнинг ўрни, аҳамияти катта, — дейди Олий Мажлис Қонунчилик палатасидаги ЎзХДП фракцияси аъзоси Шуҳрат Турсунбоев. — Шу боис аҳолининг спорт билан мунтазам шуғулланиш кўникмасини ошириш, соҳани давлат томонидан қўллаб-қувватлаш, шунингдек, спортчиларни ижтимоий ҳимоя қилишни кучайтириш долзарб аҳамият касб этади. Янги таҳрирда қабул қилинган «Жисмоний тарбия ва спорт тўғрисида»ги Қонунда бу масалалар кенг қамраб олинган.\nҚонунни қабул қилиш босқичларида фракциямиз спортчиларнинг ижтимоий ҳимоясини кафолатлаш билан боғлиқ қатор таклифларни берди ва улар инобатга олинди. Хусусан, Қонуннинг 25-моддасида спортчиларнинг айрим тоифалари қонун ҳужжатларида белгиланган тартибда имтиёзли пенсия олиш ҳуқуқига эгалиги кафолатланди.\nБундан ташқари, фракциямиз таклифи билан Қонуннинг 39-моддасида жисмоний тарбия, соғломлаштириш ҳамда спорт иншоотлари фуқароларнинг айрим тоифаларига қонун ҳужжатларида белгиланган тартибда имтиёзли асосда хизмат кўрсатиши мумкинлиги тўғрисидаги қоида ўз ифодасини топди.\nКўриниб турибдики, Қонунда белгиланган мазкур меъёрлар бевосита аҳолининг ижтимоий ҳимояси билан боғлиқ масалаларни қамраб олган. Бу эса спортчиларни, ёшларни қўллаб-қувватлаш, жисмоний имконияти чекланган кишиларнинг жисмоний тарбия ва спорт билан шуғулланишига керакли шароит яратилишида муҳим аҳамиятга эга бўлади.


Қарзни тўлаш ҳақида\n23:31 / 17.08.2019 | 523\nАссалому алайкум! Онам билан яшаймиз. Ўзим ҳали оилали эмасман. Жуда зарурат бўлгани учун катта миқдорда қарз олганман. Ҳозир бир ишхонада ишлаяпман. Ойлик миқдорим қарзимни тўлаш учун жуда камлик қилади. Йиллар давомида ишласамгина у пулимни қайтара оламан. Лекин қарз берган одам билан қайси муддатгача қарзимни қайтаришим ҳақида аниқ гап бўлмаган. Саволим, мен қайси муддатгача қарзимни қайтаришим керак бўлади? Олаётган ойлик маошимни қанча миқдорини қарзимга беришим керак? Бутунлай ҳаммасиними? Қарздор одам ўзидан ҳам кўра муҳтож одамга қарзи бўла туриб садақа берса бўладими?\n– Ва алайкум ассалом! Қарздор одам бировга садақа бериши мантиқсизлик. Қарзин ҳақдор сўрагунича кечиктириш мумкин. Имкон қадар ўлмасдан олдин қарзни тўлаб қўйиш керак. Чунки ҳозирда фарзандлар отанинг қарзини тўламай қўйишган. Валлоҳу аълам!\nИмомнинг гапи тўғрими?\nРамазонда шайтонни кишанланиши\nНима учун чўчка гўшт ҳаром қилинган?\nҲожатхонанинг сувидан фойдаланиш жоизми?


Коронавирус таҳлили учун топширилган тест жавоби нима учун баъзида нотўғри чиқади? - Daryo\n14:17, 08.08.2020 39616\nКоронавирус таҳлили учун топширилган тест жавоби нима учун баъзида нотўғри чиқади?\nИқтисодчи Беҳзод Ҳошимов Сан-Францискодаги Калифорния университети профессори, вирусолог олим Шароф Тугизов билан «COVID-19’нинг келиб чиқиши, тарқалиши ва давоси» мавзусида суҳбат қилди.\nСуҳбат давомида Беҳзод Ҳошимов коронавирус таҳлил тести, вирусни қандай ҳароратда йўқ бўлиши, вируснинг тарқалиши ва бошқа нарсалар юзасидан матухассисга юзланди.\n— Нима учун коронавирусга олинган тест баъзида нотўғри чиқади?\n— Бунинг сабаблари жуда ҳам кўп. Тест тизимининг ўзи мукаммал ишламаслиги мумкин. Иккинчиси, намунанинг қандай қилиб олиниши. Агар намуна касалликнинг бошида олинса, унда хато кам бўлади. Чунки бурун-ҳалқумда вирус бўлади. Агар касаллик белгилари бошланган вақтда бўлса, вирус пастга тушган бўлса, вирус юқорига кўп чиқмаслиги мумкин. Бу ерда кўп нарса касалга ҳам боғлиқ.\nТест натижалари нотўғри манфий ёки нотўғри мусбат чиққанида вазиятга қараб аниқлаш керак. Натижани, ПЗР протоколи, беморнинг аҳволини кўриш керак. Ўшанда бирор нарса дейиш мумкин. Буни умумий қилиб айтиш қийин. Лекин (тест натижаларида) хато жуда кўп бўляпти.\n— Ҳарорат, босим, намлик ва коронавирус ҳақида гаплашсак. Қандай намлик ёки босимда вирус ўзини ёмон ҳис қилади? Намлик юқори бўлгани яхшими, ёки ҳаво қуруқроқ бўлгани яхшими? Иссиқ бўлгани яхшими ёки совуқ бўлганими?\n— Ҳаво 35-38 даража бўлса, намлик 95 бўлса, вирус тез ўлади. Юқори намликда пўстлоғи емирилади. Офтобда ҳам вирус тез, 5-10 дақиқада ўлади. Лекин бу ташқаридаги вирус. Организмни ичидаги вирусга у нарсалар ёрдам бермайди.\n— Вирус ҳаво орқали тарқаладими? Масалан, биноларда умумий кондиционерлар тизими бор. Вируснинг физик хусусиятлари ҳақида гапирадиган бўлсак, вирус ҳаводан оғирми, яъни масалан, оғзимдан чиқиб, гравитация бўлиб ерга тушиб кетадими ёки ҳавода сузиб кетадими?\n— Бу тўғрисида олимларда 2 та катта фикр бор. Биринчи фикр бу – аэроген вирус. Яъни ҳаво орқали тарқалиши мумкин. Агар концентрация катта бўлса. Вирус жуда ҳам кичкина нарса. У ҳавода анча вақт бўлиши мумкин. Агар томчи бўлса, пастга тез тушади, лекин вируснинг парчалари бўлса, ҳавода юриши мумкин.\nШунинг учун ҳам ҳозир Жаҳон соғлиқни сақлаш ташкилотига 200-300 нафар киши вирусни аэроген, ҳавода тарқаладиган деб эълон қилинглар деган талаб билан чиқишди. Лекин бу тўғрисида кучли илмий мақолалар йўқ.\nХавф бор, ҳаводан тарқалиб кетиши мумкин. Шунинг учун ҳам ниқоб тақиш керак. Вирус ҳавода бўлганида ҳам концентрацияси паст бўлса, уни ниқоб ушлаб қолади. Кичик концентрациядаги вирус инфекция чақирмайди.\nҲомиладорларнинг иситмаси кўтарилса, у COVID-19 билан касалланган ёки касалланмаганидан қатъи назар стационарга юборилиши шартлиги айтилди\nҚорақалпоғистонга Германияда ишлаб чиқарилган коронавирус тестини таҳлил қилувчи кўчма ускуна олиб келинди\n19:13, 04.06.2020 360960\n23:44, 07.06.2020 257874\n19:02 Бугун 1402\n18:59 Бугун 845\n18:43 Бугун 2234\n18:28 Бугун 4473\n22:40, 27.09.2020 114880\n23:44, 27.09.2020 106424\n19:13, 27.09.2020 105703\n18:43, 28.09.2020 96845


Бактериологик қурол - Бу нима? - Онлайн Тиббий Энциклопедия MedLife.Uz\nБактериологик қурол, биологик қурол – одамлар, ҳайвонлар ва ўсимликларда касалликлар қўзғатувчи, сунъий кўпайтирилган Микроорганизмлар, ҳашаротлардан иборат оммавий қирғин воситаси. Бактериологик қурол, асосан, касаллик тарқатувчи Микроорганизмлар (бактерия, вирус, замбуруғ ва бошқа(лар)) (оширилган пашша, чивин, кемирувчи ҳайвонлардан ёки суспензия ва кукунлардан иборат. Чет эл ҳарбий мутахассислари одамларга шикаст етказадиган бактериал воситаларга тоун, чин чечак, куйдирги, туляремия, манқа, сариқ, иситма, бруцеллёз, вабо ва бошқа(лар) касаллик қўзғатувчиларини; ҳайвонларга шикаст етказувчи бактериал воситаларга оқсил касаллиги, ўлат, чўчкаларнинг африка чумаси касаллиги, бруцеллёз ва бошқа(лар)нинг қўзғатувчиларини; ўсимликларни зарарлантирувчи бактериал воситаларга буғдой занг касаллиги, картошка фитофтораси, шоли пирикуляриози ва бошқа(лар) касаллик қўзғатувчиларини киритади.\nБактериологик қурол микроблари авиабомба, ракета, снаряд ва бошқа(лар) қуроллар орқали тарқатилади. Бактериологик қурол ларнинг бир гуруҳи одамларда, баъзилари эса ҳайвонларда юқумли касалликлар тарқатади, ўсимликларни заҳарлаб куритади. Одамларда касаллик тарқатишда вабо, чечак, куйдирги микроблари, ҳайвонларда эса манқа мелиодоз касаллигини тарқатувчи микроблар ва уларнинг заҳарли моддалари қўлланилади. Бу микроблар қуёш нурларига, кимёвий моддалар таъсирига чидамли бўлиб, одамлар ва ҳайвонлар орасида қисқа вақт ичида касаллик тарқатади. Тезда қарши чора кўрилмаса, эпидемия бошланиб, аҳоли ва ҳайвонларни нобуд қилиши мумкин. Замонавий тиббиёт бактериологик қуроллар қўзғатадиган касалликларнинг олдини олишга қодир. Ҳар қандай юқумли касалликнинг хусусиятларини ўрганиб, уларга қарши дори-дармонлар тайёрланади. Организмда юқумли касалликларга қарши иммунитет ҳосил қилиш учун бутун аҳоли ичида, ҳарбий қисмларда ҳар йили эмлаш тадбирлари ўтказилади. Юқумли касалликларни даволаш учун антибиотиклар ҳам ишлатилади.\nГермания 1-жаҳон уруши (1914-18)да рус, француз фронтларида ҳар хил касаллик микробларини тарқатган эди. Хабаровскдаги суд (1949)дан маълум бўлишича, Япония бактериологик қуролни Хитой ва Монголия халқлари орасида синаб кўрган. Америка ҳам Вьетнамдаги уруши (1966-68)да бактериологик қуролнинг айрим турларини (масалан, шолини қуритиш учун) ишлатган. Бактериологик қурол 1925 й. Женева протоколи ва 1972 й. БМТ Конвенцияси билан тақиқланган.


Тонометрнинг кераги йўқ – қон босимингизни смарт-соат кузатиб боради! (+видео) - Terabayt.Uz\nSamsung компаниясининг Samsung Health Monitor иловаси расман қон босимидаги ўзгаришларни ўлчовчи тиббий жиҳоз сифатида тан олинди. Жанубий Кореянинг Озиқ-овқат ва дори-дармонлар сифатини назорат қилиш вазирлиги (Ministry of Food and Drug Safety) унга мазкур сертификатни берди.\nЎҚИНГ: Samsung Galaxy 10 ёшда. Компания "Galaxy юбилейи премиум пакети"ни таклиф қилмоқда\nУшбу функциянинг ишлаши учун, дастлаб Samsung Galaxy Watch Active 2’ни анъанавий – манжетли тиббиёт тонометри ёрдамида бир марта калибровка қилиш керак бўлади. Буни қуйидаги видеода кўришингиз мумкин:\nШундан кейин эса тонометрнинг кераги бўлмайди – смарт-соатнинг ўзи қон босимингизни мунтазам кузатиб бора олади.\n#"ақлли соат" #Samsung #иловалар #смарт-соат #аксессуарлар #Samsung Galaxy Watch Active #Galaxy Watch Active 2 #Samsung Galaxy Watch Active 2 #Samsung Health Monitor


"Шифо хазинаси — Гул ва гиёҳлар саховати" китоби, Хомиджон Зохидов\nМуҳтарам китобхонлар, бебаҳо хазина – соғлиғини ўйлаган юртдошлар!\nПахта нималигини тасвирлаб, уни тушунтириб ўтиришга ҳожат йўқ. Бекорга уни «оқ олтин» дейишмайди. Марказий Осиёнинг суғориладиган асосий майдонларига ана шу иссиқталаб, сермеҳнат ўсимлик чигитини беҳудага экишмайди. Пахта ҳам енгил саноат, ҳам озиқ-овқат саноатининг бебаҳо хом ашёси эканини мактаб ўқувчиси ҳам яхши билади. Лекин ана шу мўъжизали экиннинг фақат толаси ва ёғи эмас, ғўзасининг кўм-кўк барги, гули, оқ толаси-ю ғўзапоясининг кули, илдизи, шохлари-ю чигитидан олинган кунжара ва шелухаси ҳам инсон саломатлигига дармон эканини ҳамма ҳам билавермайди. Эрта баҳорда йўллар, ариқ бўйларида яшнаб очиладиган момақаймоқ, боғ ва ҳовлиларимизга файз киритиб, қалбларимизга завқ-шавқ бағишлаб, кўзларимизни қувонтирадиган оқгул, қизилгул, сафсаргул ва райҳон-у жамбил, гулхайри ва тугмачагулнинг фазилатлари-чи? Кўплаб ривоят ва ҳикоятларга асос бўлган нилуфар, меҳригиёҳ, олтин томир ва бинафшанинг табобатдаги мўъжизаларини айтмайсизми? Ва яна қанча сиз билган ва билмаган кўкатлар, ўт-ўланлар. Уларнинг сир-синоати ва инсон саломатлигига малҳамлигини билиш ниятида ҳукмингизга ҳавола қилинаётган «Шифо хазинаси»нинг иккинчи китоби – «Гул ва гиёҳлар саховати»ни ўқиб чиқсангиз, Ибн Сино айтганидек, она табиат инсон саломатлиги учун яшил дорихона эканига яна бир бор ишонч ҳосил қиласиз.\nМуҳтарам китобхонлар, бебаҳо хазина - соғлиғини ўйлаган юртдошлар!\nПахта нималигини тасвирлаб, уни тушунтириб ўтиришга ҳожат йўқ. Бекорга уни «оқ олтин» дейишмайди. Марказий Осиёнинг суғориладиган асосий майдонларига ана шу иссиқталаб, сермеҳнат ўсимлик чигитини беҳудага экишмайди. Пахта ҳам енгил саноат, ҳам озиқ-овқат саноатининг бебаҳо хом ашёси эканини мактаб ўқувчиси ҳам яхши билади. Лекин ана шу мўъжизали экиннинг фақат толаси ва ёғи эмас, ғўзасининг кўм-кўк барги, гули, оқ толаси-ю ғўзапоясининг кули, илдизи, шохлари-ю чигитидан олинган кунжара ва шелухаси ҳам инсон саломатлигига дармон эканини ҳамма ҳам билавермайди. Эрта баҳорда йўллар, ариқ бўйларида яшнаб очиладиган момақаймоқ, боғ ва ҳовлиларимизга файз киритиб, қалбларимизга завқ-шавқ бағишлаб, кўзларимизни қувонтирадиган оқгул, қизилгул, сафсаргул ва райҳон-у жамбил, гулхайри ва тугмачагулнинг фазилатлари-чи? Кўплаб ривоят ва ҳикоятларга асос бўлган нилуфар, меҳригиёҳ, олтин томир ва бинафшанинг табобатдаги мўъжизаларини айтмайсизми? Ва яна қанча сиз билган ва билмаган кўкатлар, ўт-ўланлар. Уларнинг сир-синоати ва инсон саломатлигига малҳамлигини билиш ниятида ҳукмингизга ҳавола қилинаётган «Шифо хазинаси»нинг иккинчи китоби — «Гул ва гиёҳлар саховати»ни ўқиб чиқсангиз, Ибн Сино айтганидек, она табиат инсон саломатлиги учун яшил дорихона эканига яна бир бор ишонч ҳосил қиласиз.


ЕИ Марказий Осиёда ахборот саводхонлигини ошириш орқали экстремизмга қарши кураш лойиҳасини кенгайтирмоқда\nТожикистон Суриядаги қочқинлар жамлоқларидан 500 фуқаросини ватанига қайтаради\nЕОИИдан норозилик кучайиб бораётган бир пайтда Қозоғистон ҳимоя чораларини қўлламоқчи\nЛойиҳа фуқароларнинг ахборот саводхонлигини ошириш ҳамда экстремистик гуруҳларнинг интернет орқали ўз ғоялари ва ёлғон хабарлар тарқатишидан огоҳлантиришни мақсад қилган.\n«Интерньюс» тренингида бир жамоа бўлиб ҳаракат қилаётган журналистлар, жамоатчилик фаоллари ва давлат хизматчилари, ўтган йилнинг 6 декабрь куни Бишкекда олинган сурат. («Интерньюс»)\nНУР-СУЛТОН – Европа Комиссияси (ЕК) Марказий Осиёда экстремизм ва радикаллашувнинг олдини олишга қаратилган дастур учун қўшимча маблағ ажратишини маълум қилди.\nЕвропа Иттифоқи (ЕИ) 2018 йилда бошланган «Марказий Осиёда ахборот саводхонлиги, самарали ёритиш ва минтақавий ҳамкорлик орқали тинчлик ва барқарорликка кўмаклашиш» лойиҳаси учун қўшимча 4 млн. евро (4,4 млн. АҚШ доллари) ажратади.\n«Экстремистик гуруҳлар кўпинча интернет каналлари орқали жамиятнинг энг заиф қатламлари, жумладан ёшларни зўравонликка ундовчи ғояларни тарғиб қиладилар», дейилади 11 сентябрь кунги ЕК баёнотида. «Бу осонлик билан фойдаланиш мумкин бўлган жамият, сиёсат ва динга оид нозик мавзуларда дезинформация ва нохолис фикрларнинг тарқалишига сабаб бўлмоқда.»\n2018 йил апрель ойида «Интерньюс» халқаро нотижорат ташкилоти Марказий Осиё бўйлаб 18 ойлик лойиҳани амалга оширишга киришди. Лойиҳа учун ЕИ томонидан дастлаб 3,3 млн. евро (3,7 млн. АҚШ доллари) ажратилган.\n«Интерньюс» тренингида қатнашган Марказий осиёлик мактаб ва университет ўқитувчилари бирга суратга тушмоқдалар, 25 январь куни Остона (Нур-Султон) шаҳрида олинган сурат. («Интерньюс»)\n2018 ва 2019 йилларда «Интерньюс» бир қатор семинар, форум ва норасмий учрашувлар ўтказди , унда ҳукумат ва нодавлат ташкилотлар расмийлари, ОАВ ходимлари ва мутахассислар иштирок этди. Бу тадбирлар қатнашчилари экстремизмнинг олдини олишга қаратилган юқори сифатли контент яратиш бўйича муҳим кўникмаларга эга бўлдилар.\nМасалан, ўтган йил декабрь ойида «Интерньюс» Қирғизистон ички ишлар вазирлиги (ИИВ) ва Дин ишлари бўйича давлат комиссияси (ДИДК) билан биргаликда Бишкек шаҳрида минтақадаги биринчи трансчегаравий медиа-форумни ўтказди.\nФевраль ойида «Интерньюс» Тожикистон Ислом институти ва Тожикистон ИИВ билан ҳамкорликда худди шундай форумни Душанбе шаҳрида ҳам ўтказди, унда ОАВ мутахассислари, фуқаролик жамияти вакиллари ва фаоллар иштирок этишган.\n«Марказий Осиёнинг беш давлатидан тажриба алмашиш ва лойиҳалар ишлаб чиқиш мақсадида ташриф буюрган ўқитувчилар ва ОАВ мутахассислари учун «Интерньюс» ташкилоти икки тадбирни ташкил этди. «Интерньюс»нинг кичик грантларига сазовор бўлган 10 та энг самарали лойиҳа мустақил ҳакамлар ҳайъати томонидан саралаб олинди», дейилади ЕК баёнотида.\nШу билан бирга, ўтган йил октябрь ойида бошланган «Уч нуқта. Нима кўраётганингни бил» кампанияси Марказий Осиёда янгиликлар тарқатиш бўйича оммабоп воситага айланиб улгурган.\nТанқидий фикрлашни тарғиб қилувчи контент яратишни ўз ичига олган лойиҳа ижтимоий тармоқларнинг минглаб фойдаланувчилари томонидан томоша қилинган.\n«Ақлли ва креатив» лойиҳа\n«Интерньюс» тадбирларининг кўп сонли иштирокчилари ва мутахассислар унинг саъй-ҳаракатларини юқори баҳоламоқдалар.\n«Бу жуда ақлли ва креатив лойиҳа бўлиб, Марказий Осиё давлатларини бир-бирига янада яқинлаштирди. Унинг давомини сабрсизлик билан кутмоқдамиз», дейди «Интерньюс» MediaCAMP лойиҳасининг минтақавий медиа-саводхонлик бўйича маслаҳатчиси, олмаоталик Гульнар Асанбаева.\n«Фикримча, бу лойиҳада жуда муваффақиятли жамоа бирлашди ва унинг барча аъзолари ўзларини энг яхши тарафдан кўрсата олдилар», деди Асанбаева.\nТренингларда қатнашган журналистлар ҳам ушбу лойиҳани фойдали деб ҳисоблайдилар.\n«Интерньюс кўмагида жанговар экстремизм мавзуларини ёритувчи журналистлар учун сифатли ва фойдали тренинглар ўтказилмоқда», дейди бишкеклик журналист Мунара Боромбаева.\nУнинг айтишича, бу каби тренинг ва йиғилишлар иштирокчиларга янги билимлар, мутахассислар билан учрашиш ва ўз лойиҳалари учун грант олишга имкон беради.\n«Лойиҳанинг давом эттирилиши билан Марказий осиёлик журналистлар ва экспертлар ўз салоҳиятларини ошириш имконига эга бўлишлари таҳсинга сазовор», деди Боромбаева.\nНур-султонлик сиёсий таҳлилчи Ернар Бейсалиев ҳам «Интерньюс» ташаббусини юқори баҳолади.\n«Марказий Осиё аҳолиси интернетда сохта янгиликлар, дезинформация ва экстремистик тарғиботнинг авж олишига тайёр эмас эди», дейди Бейсалиев.\n«Бу борада журналистларга ҳам билим етишмас, улар зиддиятли ва нозик мавзуларни ёритишга қийналар эдилар. Тренинглар шу камчиликларни бартараф этишга ёрдам бермоқда», дейди Бейсалиев.\n«Мен «Уч нуқта. Нима кўраётганингни бил» интернет лойиҳаси хабарларидан кўп янги нарсаларни ўрганяпман», дейди Жамбил вилоятида яшовчи 23 яшар ўқитувчи Арман Имашев.\n«Бугунги кунда веб-сайтлар ёки WhatsApp орқали учратиш мумкин бўлган сохта янгиликлар тузоғига илинмаслик учун медиа-саводхонлик талаб этилади. Мен маълумотларга янада масъулиятлироқ қарай бошладим. Хабарлар ҳаққоний эканига ишончим комил бўлмаса, уларни тарқатмайман», деди у.\nБаъзилар, болалар уларга бўлган ишончни оқлашади дейишган эди.


Буюк ўтмишга эга қудратли юрт фарзандиман — manzur.uz\nЎзбекистонда 1989 йили давлат тили ҳақидаги Қонун қабул қилиниб, ўзбек тилига давлат тили мақоми берилди.\nmanzur.uz / 18.10.2021 57\nМен Сирдарё вилоятида туғилганман. Туғилиб ўсган шаҳримда ўзбек миллатидан ташқари корейс, рус, украин, қозоқ ва бошқа миллат вакиллари ҳам бўлиб, бир сўз билан айтганда, интернационал муҳитда вояга етдим. Дадам — ўзбек, онам эса — тожик. Мустақилликкача бўлган даврда рус мактаблари жуда кўп бўларди. Мен ҳам таълимни рус мактабида олдим. Навоий ғазалларини билмасамда, Пушкин шеърларини ёд айта билардим.\nРус мактабида таҳсил олганимдан гоҳ хурсанд бўлсам, гоҳида қаттиқ афсусланаман. Мен ўқитувчиларимдан ҳалоллик, поклик, виждон каби фазилатларни ўргандим, лекин афсуски, ўтмишимизни, тарихимизни тузук ўрганолмадим. Ўзбекистон тарихи ҳақида жуда кам маълумотларга эга эдим.\nОтам зиёли инсон. Ота-ўғил суҳбатга берилсак, менга доим: “Ўзлигингни унутма болам! Сенинг қонингда буюк аждодларимиз қони бор. Сен уларга муносиб фарзанд бўлишинг, Ватан хизматини олий бурч деб билишинг лозим” – дея таъкидлардилар. Отам ҳадя этган тарихий китоблар эса кун келиб, менинг хизмат фаолиятимда муҳим аҳамият касб этди.\nЎша даврда тузум шундай бўлган эканда, Совет давлатининг кучли мафкуравий сиёсати барча мустамлака давлатларга ўз таъсирини ўтказмай қолмади. Йиллар ўтиб, йирик гегемон давлатнинг парчаланиши мустамлака давлатларнинг мустақил давлатга айланишига замин яратди. Халқимизнинг асрий орзуси ушалди. Ўзбекистонда 1989 йили давлат тили ҳақидаги Қонун қабул қилиниб, ўзбек тилига давлат тили мақоми берилди. Бу хабар отамни қанчалар қувонтиргани ҳеч ёдимдан чиқмайди.\nМактабни тамомлаб, олий ҳарбий таълим билим юртига ўқишга кирганимда барча ўқув қўлланмалар рус тилида олиб бориларди. Взводимиздаги курсантлар ичида жуда озчилик рус тилида эркин сўзлашардик. Ўқитувчиларимиз эса турли миллат вакиллари. Курсдошларимизга рус тилида машғулотларни ўзлаштириши қийин кечарди. Биз эса “таржимонлик” вазифасини ўтардик. Курсдошларимизга рус тилидаги дарсларни ўзбек тилига таржима қилиб, билим олишларига кўмак берганмиз. Бу бизларнинг янада аҳил бўлиб хизматни олиб боришимизга туртки берарди.\nМана йиллар ўтса ҳамки, биз курсдошлар ҳалигача жипслигимизни йўқотганимиз йўқ. Бу воқеалар мустақилликнинг дастлабки йилларида бўлган хотиралардан. Ўша даврлардаги қийинчиликлар ортда қолди, армиямиз кундан-кунга ислоҳ этилиб, ривожланган энг кучли давлатлар қаторидан ўрин олиб бормоқда. Смизафларида интеллектуал салоҳияти юқори ва жисмонан бақувват йигитларнинг сони ортиб, миллий армиямиз сайқал топди. Ҳозирда барча олий ҳарбий таълим муассасаларида соф ўзбек тилида машғулотлар олиб бориляпти. Ўқув қўлланмалар ўзбек тилида чоп этилган. Илмий иш олиб бораётган ҳарбийлар касбий маҳоратини ўзбек тилида баён этиб, диссертация ёқламоқдалар.\nИлгари жанговар сафда рус тилида қўшиқ куйлардик. Энди жанговар сафларда ўзбек тилида Ватан мадҳи тараннум этилмоқда. Бунинг замирида эса Ватан тақдири, миллатнинг келажаги устувор деб ўйлайман. Миллий армиямиздаги бу ислоҳотларнинг туб моҳияти ўзбек адабий тилига бўлган эҳтиромдан намуна десам, ҳеч ҳам муболаға бўлмаса керак.\nОтам бот-бот такрорлайдиган панду-насиҳатлар, “Ўзлигингни унутма, болам!” деган насиҳатомуз сўзи ёшимга ёш қўшилганда, юқори қўмондонлик менга лавозимни ишониб топширганларида, навбатдаги унвонга муносиб топилганимда асл мазмунини топа бошлади. Отамнинг ўгитлари ва узоқ йиллик тажрибаларимдан қуйидаги хулосага келдим: биз, “маънавият кемаси капитанлари” аввало инсонларни инсонпарварликка ўргатишимиз лозим. Инсон қачонки инсонпарвар бўлиб улғаяр экан, у албатта миллатпарвар ҳам бўлади. Миллатпарвар инсонлар ватанпарвар халққа айланадилар. Ватанпарвар инсонлардан қудратли давлат вужудга келади ва уни ҳеч ким синдира олмайди.\nСоқовларда забон йўқ, тўғрими?! Лекин улар Ватанни севишни билишади. Баъзан тил билмасликни айбга йўйганларида мен уларга қарата, шу соқов инсонларни мисол келтиргим келади. Ватанни тил билан севиб бўлмайди. Уни чин дилдан севамиз. Тилдан ҳар сўз чиқиши мумкин. Лекин тилдаги сўз амалда бўлмаса, бундан оғирроқ фожеа бўлмаса керак. Аммо энн қадрли нарсани киши дил тубида сақлайди..\nФарзандларим ўзбек мактабларида таълим олишди. Она тилида менданда аъло сўзлашишади. Ҳозирда катта қизим Россия давлатида таҳсил оляпти, ўғлим эса Англиянинг нуфузли олийгоҳида талаба.\nФарзандларим олис юртлардан менга интернет тармоқлари орқали ўзбек тилида мароқ ила хат ёзишишади. Уларнинг қалбидаги соғинчни ҳис этиб тураман. Улар ўз Ватанига соғинчини ўзбек тилида ёзиб, ҳуморини босгандек бўладилар.\nЮртимизда тилга эътибор кундан-кунга ортиб бормоқда. Зеро «Тил — миллат кўзгуси» дея бежиз айтилмаган. Маърифатпарвар ва миллатпарвар бобомиз Абдулла Авлонийнинг бир шеърида “Оинаи ҳар миллат эрур тил-адабиёт”… деган жумлалари бежиз битилмаган. Тил бор эканки, миллат ҳам яшайди.\nЎзбек тили тарихи Ўрхун-Энасой битикларидан бошланган бўлиб, бу қадимги туркий тил деб аталади. Неча минг асрлардан буён шаклланиб келаётган она тилимиз жуда бой тил. Ўзбек тилининг улуғ ёшда эканлиги ёзма манбалар орқали ўз тасдиғини топиб турибди.\nБиргина Навоий ҳазратларининг ижодиёти билан танишиб, шоирнинг ўзбек тилига қўшган улкан ҳиссасини англаймиз. «Тил — қуёш бўлса, адабиёт- нур» дея таърифлашади. Дарҳақиқат, миллатнинг келажаги адабиёт билан ҳамоҳанг. У авлоддан-авлодга ўтиб, халқ оғзаки ижоди билан тарғиб этилиб, ёзма манабалар орқали яшамоқда. Мен эса ана шундай пурвиқор ўтмишга, ўз тили, ўз қадриятларига эга халқнинг, буюк аждодларимиз барпо этган қудратли юртнинг фарзандиман. Бундан руҳламан, фахрланаман.\nУ. ДЎСМАТОВ, полковник\nKalit so`zlar: Маънавият, миллат, тил\nДиний экстремизм ва радикализм таҳдиди: бу жараёнда журналист позицияси қандай бўлиши керак?\nmanzur.uz / 08.01.2022 36\nДавлат тест маркази TOEFL ITP имтиҳонини йўлга қўйди\nmanzur.uz / 26.10.2021 75\n“Янги Ўзбекистон Учинчи Ренессанс остонасида” китоби чоп этилди\nmanzur.uz / 22.10.2021 55


ЎзА - Марказий Осиёдаги биринчи фотограф ёхуд Худоёрхонга фототасвирни ўргатган ким?\n20.07.2019 Чоп этиш версияси\nМарказий Осиёдаги биринчи фотограф ёхуд Худоёрхонга фототасвирни ўргатган ким?\nТуркистон генерал-губернатори К. Кауфманнинг топшириғига биноан, 1872 йилнинг ёзида Қўқон хонлигига фотограф Г.Кривцов келади.\nУ “Туркистон альбоми” учун фотосуратлар олиб кетиши керак эди.\nМаълумки, у вақтларда мусулмон дунёсида шариат бўйича одамнинг суратини олиш мумкин эмасди. Бунга риоя қилмаганларни жазолашлари мумкин эди. Умуман, одамларнинг расмини чизиш гуноҳ ҳисобланган.\nГ.Кривцов келганда, Худоёрхон Асакада эди. Фотограф ўша ерга бориб, унга мақсадини айтади. Табиийки, у рад жавобини олади.\nШунда Г.Кривцов Худоёрхонга фотоаппарат билан танишишни таклиф қилади ва у ҳеч қандай хавфли эмаслигини айтади. 1872 йил 6 июль куни мусулмонлар биринчи бор қандай қилиб фотосурат олинишини кўради.\nКривцов биринчи марта сарбозларнинг фотосуратларини олади. Бу Фарғона водийсида олинган дастлабки фотосурат эди. Секин-аста Худоёрхон бунга қизиқиб қолади ва ёнидаги амалдорларнинг, меҳмонхонанинг, ўрданинг фотосуратларини олдиради. Кривцовнинг сўзига қараганда, айрим амалдорлар қаршилик қилишган, расмга тушмаслик учун йиғлашган. Худоёрхонга гуноҳ бўлади, деб ёлворишган. Аммо хон фармони бажарилиши шарт эди. Худоёрхон ва оила аъзоларининг айримлари ҳам расмга тушишади. Худоёрхоннинг розилиги билан Кривцов хонликнинг бошқа шаҳарларида ҳам бўлиб, кўплаб фотосуратлар олади. Шу жумладан, Қўқон шаҳрида хон ўрдасининг ва бошқа биноларнинг фотосуратларини олади. Улар бугунги кунда қимматли этнографик материаллар бўлиб қолган.\nХудоёрхон ва унинг ўғли Г.Кривцовдан фотоаппарат ва керакли химикатлар юборишни илтимос қилади. Шунинг учун рус фотографи билан қўқонлик Бердиқул исмли йигит Тошкентга юборилади. У фотосурат олишни ўрганиб, фотоаппарат ва керакли ашёларни олиб келиши лозим эди.\nГ.Кривцов Петербургга кетиш учун шошилиб, Бердиқулга суратга олишнинг содда усулларини ўргатишга улгуради, холос. Фотограф яна Тошкентга келганда, унга фотосурат олишни чуқурроқ ва яхшироқ ўргатиб қўйишни ваъда қилади. 1872 йил август ойининг охирида Бердиқул Қўқон шаҳрига иккита фотоаппарат билан қайтади. “Туркестанские ведомости” газетаси шу муносабат билан “Ҳозирги вақтда Осиёнинг мусулмонлар марказида, яъни Қўқон хонлигида иккита фотография ишламоқда”, деб хабар берган эди. Бири Қўқон шаҳрида, иккинчиси эса Андижонда эди. Шундай қилиб, Қўқон шаҳри тарихида биринчи фотограф бўлиб Бердиқул исмли ўзбек йигити ҳисобланади.\nФикримизча, у бутун Марказий Осиёда ҳам биринчи фотографдир. Чунки 1872 йил ҳеч қаерда, ҳаттоки Тошкентда ҳам маҳаллий аҳоли орасида фотограф йўқ эди.\nҲайдарбек БОБОБЕКОВнинг “Қўқон тарихи” китобидан олинди.\nМанба: “Postda” газетаси


MR Дибазол – Meducate.uz – Дорилар ҳақида маълумотлар ўзбек тилида\nHome Йўриқномалар MR Дибазол\nПрепаратнинг савдо номи: MR Дибазол\nТаъсир этувчи модда (ХПН): бендазол гидрохлориди\nфаол модда: бендазол гидрохлориди – 10 мг\nёрдамчи моддалар: этил спирти 96% 0,1 мл, глицерин 0,1 мл, хлорид кислота 0,01 мл, инъекция учун сув – 1 мл\nФармакотерапевтик гуруҳи: Спазмолитик ва гипотензив восита.\nАТХ коди: С04AХ.\nВазодилатацияловчи ва спазмолитик восита. Гипотензив, қон томирларни кенгайтирувчи таъсирга эга, орқа мия фаолиятини рағбатлантиради, ўртача даражали иммун рағбатлантирувчи фаолликка эга.\nҚон томирлари ва ички аъзоларнинг силлиқ мушакларига бевосита спазмолитик таъсир кўрсатади. Препарат узоқ бўлмаган (2-3 соат) ва ўртача даражада гипотензив самара чақиради, яхши ўзлаштирилади. Бош мияда маҳаллий қон айланишини бузилиши (церебрал артерияларнинг склерози) сабабли бош мия гипоксияда, бош мия томирларини узоқ муддатли бўлмаган кенгайишини чақиради. Орқа мияда синаптик узатишни енгиллаштиради. Иммунмодулловчи фаолликка эга. Иммун ҳужайраларда цГМФ ва цАМФ концентрациялари нисбатини бошқариши орқали цГМФ миқдорини оширади, бу етилган сенсибилизацияланган Т- ва В-лимфоцитлар пролиферациясига, улар томонидан ўзаро бошқариш, кооператив реакция омилларини секрецияси ва хужайранинг сўнги эффектор фаолиятини фаоллашувига олиб келади. Препарат антителолар ишлаб чиқарилишини рағбатлантиради, лейкоцитлар, макрофагларнинг фагоцитар фаоллигини кучайтиради, интерферон синтезини яхшилайди, бироқ иммунмодулловчи самараси секин ривожланади.\nМушак ичига юборилганида препарат қон айланиш тизимига тез киради. Қонда максимал концентрацияси юборилганидан кейин 15-30 минут ўтгач кузатилади. Таъсир қилиш давомийлиги – 2-3 соат. Жигарда метаболизмга учрайди.\nДибазолнинг биотрансформациясини маҳсулотлари бўлиб дибазолнинг имидазол ҳалқасининг имин гуруҳини метиллизацияси ва карбоэтоксилизацияси натижасида ҳосил бўладиган иккита конъюгат ҳисобланади: 1-метил-2бензилбензимидазол ва 1-карбоэтокси-2-бензилбензимидазол.\nМетаболизм маҳсулотлари асосан сийдик билан чиқарилади.\nҚон томирлари (гипертония касаллигини зўрайишлари, гипертоник кризлар) ва ички аъзоларнинг силлиқ мушакларининг (меъда пилоруси, ичак спазмлари) спазмларида; нерв касалликларини (асосан полиомиелит, юз нервининг периферик фалажи, полиневритнинг қолдиқ кўринишлари) даволашда қўшимча восита сифатида қўлланади.\nКатталар ва 12 ёшдан ошган болаларга дибазол вена ичига, мушак ичига ёки тери остига буюрилади. Гипертоник кризларни бартараф қилиш учун 3-5 мл 1 % ли эритма (30-50 мг) вена ичига ёки мушак ичига юборилади. Артериал босимни хаддан ташқари ошишида 1% ли препаратни 2-3 мл (20-30 мг) дан суткада 2-3 марта мушак ичига юбориш керак. Даволаш курси шахсий равишда белгиланади, ўртача 8-14 кун.\nМарказий ва периферик нерв тизими томонидан: бош айланиши, бош оғриғи;\nЮрак-томир тизими томонидан: юрак уришини ҳис қилиш, юрак соҳасида оғриқ, узоқ муддат қўлланганида – юракдан отилиб чиқаётган қон хажмини камайиши сабабли ЭКГ кўрсаткичларини ёмонлашиши; артериал босимни пасайиши;\nНафас тизими томонидан: қуруқ йўтал, бурун битиши, нафас олишни қийинлашиши;\nОвқат ҳазм қилиш тизими томонидан: кўнгил айниши, томоқда ачишиш;\nИммун тизими томонидан: қичишиш, гиперемия, тошмалар, эшакеми;\nУмумий бузилишлар: иссиқлик ҳисси, кўп терлаш, юзни қизариши.\nЮбориш жойидаги реакциялар: маҳаллий оғриқ.\nПрепаратга юқори сезувчанлик. Мушак тонусини пасайиши, тиришиш синдроми, оғир юрак етишмовчилиги билан кечадиган касалликлар. Гипотензия. Шишлар ва буйракнинг азот чиқарувчи фаолиятини бузилиши билан кечадиган сурункали нефрит. Қон кетиши билан кечадиган меъда ва ўн икки бармоқ ичак яраси. Қандли диабет. Ҳомиладорлик ва лактация даври. 12 ёшгача бўлган болалар.\nАгар Сиз бошқа ҳар қандай дори воситаларини қабул қилаётган бўлсангиз, препаратни қўллаш мумкинлиги ҳақида албатта шифокор билан маслаҳатлашинг.\nПапаверин гидрохлориди, теобромин, сальсолин – дибазол билан мажмуавий қўллашда папаверин гидрохлориди, теобромин, сальсолиннинг фармакологик таъсирининг доираси кенгаяди.\nБарбитуратлар – дибазол билан мажмуавий қўллашда узоқ таъсир қилувчи барбитуратлар, хусусан фенобарбиталнинг самарадорлиги кучаяди.\nФентоламин, гипотензив препаратлар (ренин-ангиотензин тизимига таъсир қилувчи воситалар ва бошқалар), салуретиклар – дибазол билан мажмуавий қўллашда гипотензив самараси кучаяди.\nβ-блокаторлар – дибазол билан мажмуавий қўллашда гипотензив самараси ўзгармайди, аммо узоқ муддат қўллашда дибазол β-блокаторлар чақирадиган умумий периферик қаршиликни ошишини олдини олади.\nНомутаносиблик. Дибазол салицилатлар ва бензоатлар билан номутаносиб, чунки дибазол салицилати ёки бензоати чўкмага тушади.\nИнъекция шаклидаги дибазол, бошқа гипотензив воситаларга юқори сезувчанликда, артериал гипертензияда қўлланадиган ёрдамчи восита ҳисобланади. Артериал гипертензияни даволашда бошқа гипотензив воситалар билан бирга қўллаш тавсия қилинади.\nКекса ёшдаги беморларда дибазолни ЭКГ кўрсаткичларини ёмонлашиши, юракдан отилиб чиқаётган қон хажмини камайиши мумкинлиги туфайли, антигипертензив восита сифатида узоқ муддат қўллаш мақсадга мувофиқ эмас.\nАйниқса кекса ёшдаги пациентларда артериал гипертензияни узоқ муддатли даволаш учун қўллаш тавсия қилинмайди.\nҲомиладорлик ёки эмизиш даврида қўлланмасин.\nДаволаш вақтида транспорт воситаларини бошқариш ва мураккаб механизмлар билан ишлашда эҳтиёткорликка риоя қилиш керак, бош айланиши пайдо бўлган ҳолда эса диққатни юқори жамлаш ва психомотор реакцияларнинг тезлигини талаб қилувчи потенциал хавфли фаолият турлари билан шуғулланишдан сақланиш керак.\nСимптомлари: гипотензия, терлаш, иссиқлик ҳисси, бош айланиши, кўнгил айниши, препаратни бекор қилишда тез ўтиб кетадиган енгил бош оғриғи.\nДаволаш. Препаратни бекор қилиш. Яққол гипотензияда АБ назорати остида трансфузион даволаш, томирларни торайтирувчи воситалар, юрак гликозидлари буюрилади. Кейинги даволаш симптоматик.\nИнъекция учун эритма 1 мл, 2 мл ёки 5 мл дан ампулаларда. 10 ампуладан қўллаш бўйича йўриқномаси билан бирга картон қутида.\nОлдинги мақолаЛевофлоксацин Ультра қобиқ билан қопланган таблеткалар22.03.2018


4 декабр куни қандай об-ҳаво кутилмоқда? - Zamin.uz\n13:00 / 03.12.2020\nТошкент шаҳрида ҳаво ўзгариб туради, кечаси ва эрталаб бироз ёғингарчилик (ёмғир, қор) бўлиши мумкин. Шамол ғарбдан 5-10 м/с тезликда эсади. Ҳарорат кечаси 0-2 даража совуқ, кундузи 0-2 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 10-15 даража, кундузи 0-5 даража совуқ бўлади.\nТошкент вилоятида ҳаво ўзгариб туради, кечаси ва эрталаб баъзи жойларда бироз ёғингарчилик (ёмғир, қор) бўлиши мумкин. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 0-5 даража совуқ, кундузи 0-5 даража илиқ бўлади.\nСирдарё, Жиззах ва Самарқанд вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 0-5 даража совуқ, кундузи 0-5 даража илиқ бўлади.\nҚашқадарё вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 3-8 даража илиқ бўлади.\nСурхондарё вилоятида ҳаво ўзгариб туради, баъзи жойларда ёғингарчилик (ёмғир, қор) бўлади. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 3-8 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, баъзи жойларда ёғингарчилик (ёмғир, қор) бўлиши мумкин. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 0-5 даража илиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёғингарчилик (ёмғир, қор) бўлади, туман тушиши мумкин. Шамол ғарбдан 7-12 м/с тезликда эсади. Ҳарорат кечаси ва кундузи 0-5 даража совуқ бўлади. «Замин» янгиликларини «Вконтакти»да кузатиб боринг\n10-02-2020, 13:45, Ўзбекистон\n11-01-2020, 15:50, Ўзбекистон\n18-12-2019, 15:07, Ўзбекистон


ФАРОВОН ОИЛАНИНГ БУНЁДКОРИ БЎЛАЙЛИК! | "Оила" маркази\nФАРОВОН ОИЛАНИНГ БУНЁДКОРИ БЎЛАЙЛИК!\nТошкент вилояти Олмалиқ кон-металлургия комбинати маданият саройида «Фаровон оиланинг бунёдкори бўлайлик!» мавзусида тадбир бўлиб ўтди. Унда туман ҳокимликлари, ҳамкор ташкилотлар, олимлар, ижодкорлар, сиёсий партия вакиллари, ибратли оила ҳамда «Бўлғуси келин-куёвлар инновацион мактаби» тингловчилари иштирок этишди.\n«Оила» марказининг Тошкент вилояти бошқармаси томонидан ташкиллаштирилган мазкур тадбирда «Энг ибратли оила», «Энг фаол ҳамкор ташкилотлар» ва «Энг фаол журналист» номинациялари ғолиблари тақдирланди.\nМарказнинг Тошкент вилояти бошқармасида жорий йилнинг биринчи чорагида асосий эътибор оилавий ажримларга қаратилиб, 774 та ажрим ёқасида турган оилаларнинг 90 фоизи яраштиришга эришилди. Бу билан жамиятда 974 нафар боланинг ярим етим бўлишининг олди олинди.\nБугунги кунда вилоятда 1010 та маҳалла фуқаролар йиғини мавжуд, унда 807882 та оила истиқомат қилади.\n«Оила» маркази томонидан вилоятда оилаларни ўрганиш мақсадида ижтимоий сўровнома ташкил этилди ва унда 3000 дан ортиқ респондент иштирок этди.\nМазкур илмий тадқиқотлар орқали аҳолининг тиббий, коммунал, уй-жой, иш билан бандлик ва бошқа шу каби оилавий муаммолари ўрганилиб, шунга мувофиқ ёрдамлар кўрсатилди. Бу ҳақда мутасадди ташкилотларга тегишли таклиф ва тавсиялар берилди. Ҳамкор ташкилотлар билан мазкур масалаларга ўз вақтида ечим топишга эришилмоқда.\nОила” илмий-амалий тадқиқот марказининг


23:01 / 11.02.2020\nШвециянинг Volvo Car компанияси ва Хитойнинг энг йирик автомобилсозлик компанияси Geely Automobile ягона глобал гуруҳ ташкил этиш мақсадида ўз корхоналарининг тўлиқ бирлашиши имконини кўриб чиқмоқда.\nVolvo компанияси 2010 йилдан бери Geely Automobile таркибига киради. Швеция компанияси Geely Automobile билан ўзининг энг янги ишланмалари ва технологиялари билан мунтазам бўлишишига қарамасдан, муайян мустақилликни сақлаб қолган. Эндиликда иккала компания бир корхонага бирлашишга қарор қилди.\nТаъкидланишича, бу қадам молиявий ва технологик ҳамкорликни тезлаштириш учун ҳамда соҳада етакчига айланиш ва йирикроқ компанияларга муносиб рақобат ташкил этиш учун зарур ҳисобланади. Бундан ташқари, Volvo бирлашишдан кейин Хитойдаги ишлаб чиқариш қувватларидан фойдалана олади, Geely эса Европа бозорига таъсирини кенгайтириши мумкин бўлади. Икки компания бирлашишига қарамай, ҳар бир марканинг ўзига хослигини сақлаб қолмоқчи.\nАйни вақтда Volvo ижрочи директори бошчилигида компанияларнинг бирлашиши режасини ишлаб чиқиш бўйича ишчи комиссия шакллантирилган. Маълум қилинишича, компанияларнинг бирлашиши йил охиригача якунланиши лозим.\nДастлабки баҳолашларга кўра, янги компаниянинг капиталлашуви 30 млрд доллар атрофида бўлади, йиллик ишлаб чиқариш ҳажми қарийб 2 млнта автомобилни ташкил қилади. Компания Стокҳолм ва Ҳонгконгда иккита қароргоҳга эга бўлади.\nGeely 2019 йилда 1,36 млнта автомобил сотган. Volvo 2010 йилда мулкдори ўзгаргач ва шундан кейин моделлари қаторини янгилагач, анча яхши натижалар кўрсатиб келмоқда. Компания 2019 йилда бутун дунё бўйлаб 700 мингтага яқин автомобил сотган.\n22:08 / 13.11.2020\nVolvo 30 метрлик баландликдан янги машиналарни ташлаб антиқа синов ўтказди (видео)\n22:49 / 09.10.2020\nVolvo чап рулли машинани ўнг руллига айлантирувчи технологияни ишлаб чиқди\n08:29 / 16.04.2020\nVolvo тезлиги чекланган автомобиллар ишлаб чиқара бошлади\n12:44 / 08.01.2020\nҲали бирор кишининг ҳалок бўлишига олиб келмаган машина маълум қилинди


Пентагон: Эрон Сурияда қоидаларга зид ўйнамоқда\n09:13 / 28.06.2017\nАҚШнинг фикрича, Эрон Сурияда “қоидаларга зид ўйнамоқда”, бироқ, Россия Теҳронга ислом республикаси ҳукумати қарорларига таъсир кўрсатиш бўйича иш олиб борган. Бу ҳақда АҚШ мудофаа вазири Жеймс Мэттис журналистларга маълум қилди.\n"Ҳа, эронликлар қоидаларга зид ўйнамоқда. Бизнинг фикрча, руслар уларни вақти-вақти билан қандайдир ишларни қилиш қарорини қайта ўзгартириш ҳаракатида бўлган", - дея маълум қилди Мэттис.\nУ Сурия ҳукуматини қўллаб-қувватловчи эронлик кўнгиллилар билан можародан хавфсираётгани йўқми, деган саволга: “Йўқ, агарда эронлик кўнгиллилар бизга ҳужум қилмаса” дея жавоб қайтарди. Пентагон раҳбарининг Европага парвоз қилаётган самолёт бортидан берган баёнотини Америка ҳарбий маҳкамаси матбуот хизмати тарқатди.


31 Август 08:20\nТадбирда БМТнинг Женевадаги Бош директори Татьяна Валовая ва БМТ ҳузуридаги Қозоғистон Республикасининг Женевадаги доимий вакили Жанар Aйтжанова иштирок этишди.\nТомонлар Елбасы кутубхонаси ва БМТ бўлимининг Женевадаги кутубхонаси ўртасидаги ҳамкорлик режасини муҳокама қилишди ва Қозоғистон Республикаси Биринчи Президенти-Елбасы кутубхонаси билан БМТ Женевадаги бўлими кутубхонаси ҳамда архиви ўртасида ниятдошлик мактубини имзоладилар.\nҲужжат архив, кўп томонлама тарих, халқаро муносабатлар ва қадриятларни ўрганиш, Бирлашган Миллатлар Ташкилоти ва Қозоғистоннинг тарихий меросини ўрганиш соҳасида ҳамкорликни назарда тутади.\nКириш қисмида Президент кутубхонаси директори Бақитжан Темирболат Қозоғистон делегациясининг Женевага ташрифи 31 август куни бўлиб ўтадиган халқаро конференция билан боғлиқлигини таъкидлади. Президент кутубхонаси томонидан ташкил этилган конференция Семей ядро полигони ёпилганининг 30 йиллигига бағишланади.\n«Бу кун нафақат Қозоғистон, балки бутун дунё ҳамжамияти учун муҳим. Биринчи Президент Н.Назарбоевнинг Семей ядро полигонини ёпиш ҳақидаги тарихий қарори туфайли Қозоғистон қуролсизланиш соҳасида етакчилардан бири сифатида эътироф этилди. 2009 йилда БМТ Бош Ассамблеяси бир овоздан 29 августни Халқаро ядровий синовларга қарши кураш куни деб эълон қилди. Тинчлик ва глобал хавфсизликни мустаҳкамлашга қаратилган бошқа кўплаб ташаббуслар сингари, бу ташаббус ҳам Президент томонидан таклиф қилинган. Унинг «Манифест. Дунё. ХХI аср « маърузаси Бош Aссамблея ва БМТ Хавфсизлик Кенгашининг расмий ҳужжатига айланди. Ҳозирги геосиёсий беқарорлик шароитида Қозоғистон тинчлик ўрнатувчи ва ядровий қуролни тақиқлаш ғояси муаллифи сифатида муҳим рол ўйнайди. Бу йўналишни 2011 йилдан 2013 йилгача БМТ Бош котибининг ўринбосари ва БМТнинг Женевадаги ваколатхонаси раҳбари лавозимида ишлаган Президент Қасим-Жомарт Тоқаев давом эттирмоқда «,-деди Б. Темирболат.\nБМТнинг Женевадаги бош директори Татьяна Валовая ҳам Қозоғистоннинг ядровий қуролсизланишига қўшган ҳиссасини қайд этди ва алоқаларни янада мустаҳкамлаш муҳимлигини таъкидлади.\n«Қозоғистон Республикасининг Биринчи Президенти - Елбасы кутубхонаси билан алоқаларни ўрнатиш биз учун катта шарафдир. Н.A. Назарбоев-ХХ аср охири ва ХХI аср бошидаги дунёдаги энг буюк сиёсатчилардан бири. Унинг номидаги муассаса архивлари ва кутубхонасини оммага тақдим этиш оқилона фикр. Ҳозирги кунда кутубхона ҳам илмий марказ, ҳам муҳим халқаро тадбирларнинг катализатори ҳисобланади. БМТ Қозоғистон Республикасининг икки томонлама ҳамкорликдаги барқарор позицияси ва асосий ташаббусларини, хусусан, қуролсизланиш ғояларини, миллатлараро ва конфессиялараро мулоқотни ўрнатишни юқори баҳолайди. Тадқиқотчилар бизнинг кутубхонага ва Президент кутубхонасига катта қизиқиш билдирмоқда «, - деди Т. Валовая.\nУнинг айтишича, 1946 йилда Миллатлар Лигасининг барча архивлари ва нашрларини ўз зиммасига олган БМТ кутубхонаси ва архивлари ҳозирда фондни рақамлаштириш бўйича кенг кўламли лойиҳани амалга оширмоқда. Ноёб материаллар энди дунёнинг исталган нуқтасида тадқиқотчилар учун мавжуд бўлади. Бугунги кунда Бирлашган Миллатлар Ташкилоти кутубхонаси ва архивида 17 миллиондан ортиқ китоблар сақланади. Учрашувда кутубхоналар ўртасида электрон китоб алмашиш таклиф қилинди.\nЎз навбатида, Женевадаги БМТ ваколатхонаси кутубхонаси ва архивлари директори Франческо Пизано шундай деди: «Қуролсизланиш ваядро қуролларини тарқатилмаслик БМТ офисининг кутубхонаси ва архивининг энг муҳим фаолиятларидан биридир. Кўплаб материаллар, ҳужжатлар ва китоблар бу масалаларни қамраб олади. Шу боис, биз Қозоғистон Республикасининг Биринчи Президенти - Елбасы кутубхонаси ҳам бу масалалар билан шуғулланганидан хурсандмиз. Ишончим комилки, бу қизиқиш бизнинг ҳамкорлигимизни мустаҳкамлайди «.\nЭслатиб ўтамиз, Елбасы кутубхонаси шу йилнинг 30 августидан 1 сентябригача Женевада бир қанча тадбирлар ва халқаро ташкилотлар вакиллари билан учрашувлар ўтказади. Улар доирасида глобал ва минтақавий хавфсизлик, архив ва тарихий тадқиқотлар, дипломатия ва халқаро алоқалар соҳасидаги ҳамкорликни ривожлантиришга қаратилган ҳужжатлар имзоланади.\nБугун Елбасы кутубхонаси Женева сиёсат ва хавфсизлик маркази билан ҳамкорлик меморандумини имзолади.\nЭртага, 31 август, Женевада, Семипалатинск ядро полигони ёпилганининг 30 йиллиги ва 29 август - Халқаро ядровий синовларга қарши кун муносабати билан билан «Қозоғистон –БМТ: Тинчлик учун ҳҳҳамкорлик» халқаро конқеренцияси бўлиб ўтади.\nКонференция давомида инглиз тилидаги «Ядровий қуролсиз дунёга юзланиш: Елбасы ташаббуслари» илмий тўплами тақдимоти ўтказилади.\n#БМТ #ҚР Биринчи Президенти – Елбасы\nБМТ келажагидан хавотирдаман – Қозоғистон Президенти\nҚР Бош вазири БМТ Бош котиби ўринбосари билан учрашди\nБМТ Ливанни тинчликпарвар кучларининг хавфсизлигини кафолатлашга чақиради\n2023 йилда дунё озиқ-овқат инқирозига дуч келиши мумкин - БМТ\nБМТ Қозоғистондаги янги ташаббусларни қўллаб-қувватлайди - Амина Муҳаммад


Коксит - Бу нима? - Онлайн Тиббий Энциклопедия MedLife.Uz\nКоксит [лот. соҳа – сон] – чаноқ-сон бўғмининг яллиғланиши. Кокситга кўпгина инфекцион касалликлар (ангина, грипп, терламалар, сил, бруцеллёз ва бошқа(лар)), шунингдек, йирингли инфекциялар сабаб бўлади. Организмнинг заифлашуви, болаларнинг юқумли касалликлари (қизамиқ, скарлатина, кўкйўтал) ҳам баъзи ҳолларда кокситга олиб келиши мумкин. Сил коксити ва силга алоқаси йўқ коксит фарқ қилинади.\nСил коксити, одатда, 5-10 яшар болаларда учрайди. Касаллик аста-секин бошланади. Дастлаб сил интоксикацияси юзага чиқади: боланинг иштаҳаси йўқолади, бўшашади, ижикданади, оза бошлайди, ҳарорати кўтарилади, узоқ юрганда оқсайди, тиззаси оғрийди, лекин бўғим ҳаракати чекланмайди. Бола кечаси уқусида безовталанади, оғриётган томонини авайлаб, соғ ёнбоши билан ётади. Оқсоқланиш ва оғриқ борган сари зўраяди. Чаноқ-сон бўғими соҳасида оғриқ кучли бўлади, бемор оёғини боса олмай қолади. Оёқ ингичка тортиб, мушаклари атрофияланади, шакли ўзгаради, касалланган томондаги чаноқ юқорига кўтарилиб, олдинга этилади; умуртқа поғонаси ён томонга (сколиоз) ёки олдига этилиши (лордоз) мумкин. Бўғим халтачасиги йиринг тўпланиб, ёрилади. Бўғим ва суяк чирийди. Натижада сон сулги бўғимдан чиқади, артроз ривожланади.\nГрипп, ангина, скарлатина ва бошқа(лар) инфекцион касалликлар, сепсис, турли шикастланишлар силга алоқаси йўқ кокситга сабаб бўлиши мумкин. Бу барча ёшдаги кишиларда кузатилади. Касаллик муддати унинг кечишига, организмнинг қаршилик кучига ва беморнинг ёшига боғлик. Ўз вақтида тўғри даво қилинса, касаллик узоқ чўзилмайди, асоратларнинг олди олинади, энг муҳими, бўғим ҳаракати сақлаб келинади.\nДавоси. Организмнинг қувватга кириладиган дорилар буюрилади, силга қарши даво қилинади, касалланган бўғимнинг кимирлмай тўғри туришига қаратилган чоралар (гипс боғлов) кўрилади. Зарур бўлса, жарроҳлик усули қўлланилади. Махсус курортларда даволаниш тавсия этилади.


Буюк Британиянинг “ARTICLE 19” ташкилоти Ўзбекистонда сўз эркинлиги ва ОАВ фаолиятини янада ривожлантириш бўйича тавсиялар ишлаб чиқди – Telegraph\nБуюк Британиянинг “ARTICLE 19” ташкилоти Ўзбекистонда сўз эркинлиги ва ОАВ фаолиятини янада ривожлантириш бўйича тавсиялар ишлаб чиқди\nБуюк Британиянинг Халқаро сўз ва ахборот эркинлигини қўллаб-қувватловчи “ARTICLE 19” ташкилоти Ўзбекистонда сўз эркинлигининг таъминланиши ҳамда ОАВ фаолиятига бағишланган иккита ҳисобот тайёрлади ва эълон қилди. Жумладан, экспертлар томонидан “Журналистик фаолиятини ҳимоя қилиш тўғрисида”ги ҳамда “Оммавий ахборот воситалари тўғрисида”ги Ўзбекистон Республикаси қонунлари ҳуқуқий жиҳатдан таҳлил қилинган.\nҲисоботда таъкидланишича, “ARTICLE 19” ташкилоти юқорида келтирилган қонунларни сўз эркинлиги халқаро стандартларига мувофиқлиги бўйича таҳлил қилган ҳолда тегишли таклиф ва тавсиялар ишлаб чиққанлар.\nМисол учун, “Журналистик фаолиятини ҳимоя қилиш тўғрисида”ги Ўзбекистон Республикаси Қонунида қатор масалалар юзасидан аниқлик киритилиши мақсадга мувофиқ, деб ҳисоблайдилар. Жумладан,\n– Ўзбекистон сўз эркинлиги билан боғлиқ қонунчиликни тўлиқ баҳолаши ва қонунларнинг халқаро ҳуқуқ нормаларига тўлиқ мос келишини таъминлаши керак. Қонунчилик, сўз эркинлигининг ҳар қандай чеклови халқаро инсон ҳуқуқларининг уч қисмли критерийларга қатъиян мослиги таъминлаши керак;\n– Қонунда “Журналист” тушунчаси қайта кўриб чиқилиши керак. Журналистика янада функционал таъриф билан алмаштирилиши ва алоқа воситаси орқали жамоатчиликка ахборот йиғиш ва тарқатиш билан мунтазам ёки профессионал тарзда шуғулланган ҳар қандай жисмоний ёки юридик шахсга қўлланилиши керак;\n– Қонунга, ҳар бир инсонга (журналистлар ва журналист бўлмаганлар) ахборотни излаш ва фойдаланиш ҳуқуқини таъминлаш тўғрисида ўзгартириш киритилиши керак. Ахборотдан фойдаланишнинг хар қандай чекловлари халқаро стандартлар талабларига жавоб бериши керак. Ўзбекистон ахборот фойдаланиш эркинлиги хақида кенг қамровли қонунни қабул қилиши керак;\n– Ўзбекистонда адлия тизими тўлиқ мустақил ва мамлакатдаги барча инсон ҳуқуқларини етарлича ҳимоя қилиши керак. Улар барча қонунларни сўз эркинлиги ва инсон ҳуқуқлари бўйича халқаро стандартларга мослигини таъминлай олиши керак. Бундай қоидалар ички қонунчиликнинг бир қисми бўлиши керак. Ҳисоботда шу каби кўплаб таклифлар тақдим этилган.\nБундан ташқари, “ARTICLE 19” ташкилоти Ўзбекистон Республикасининг “Оммавий ахборот воситалари тўғрисида”ги Қонуни бекор қилиниши ёки тубдан қайта кўриб чиқилиши лозим, деб ҳисоблайди. Шу билан бирга, сўнгги йилларда Ўзбекистонда инсон ҳуқуқлари бўйича вазият яхшилангани ҳамда инсон ҳуқуқлари халқаро стандартларига зид қонунларни ислоҳ қилиш бўйича амалга оширилаётган саъй-ҳаракатларни қўллаб-қувватланиши билдирилган.\nХалқаро ташкилот экспертларининг фикрича, “Оммавий ахборот воситалари тўғрисида”ги Қонунда ОАВларнинг асосий вазифаси — янгиликларни эълон қилиш ва ҳукумат устидан жамоатчилик назорати сифатида ҳаракат қилиш эканлигини аниқ кўрсатилиши керак. Давлат, унинг органлари сўз эркинлиги ҳуқуқини амалга оширишга тўсқинлик қилишда доимо кам чекловчи воситалардан фойдаланишларини талаб қилишлари керак.\n"Юксалиш" умуммиллий ҳаракати матбуот хизмати


Пайғамбар уйида бир кеча: биринчи аёлнинг ҳикояси\nBy Муҳаммад Ҳабибуллоҳ on 09/06/2015 БАХТЛИ ОИЛА МАҚОЛАЛАР\nОйша розияллоҳу анҳо айтиб берган бу ҳикоядаги йиғинда ғийбат қилинмоқда. Ўзи аёллар йиғинларининг аксари шунақа бўлади.\nҚиссанинг бошида айтилган бу аёл биринчи раунддаёқ эрини қақшатгич зарба билан нокаут қилиб: “Эрим чиқиш қийин бўлган тоғ чўққисидаги озғин туя гўштига ўхшайди”, – дея гап бошлади. У эрини озғин туя гўштига ўхшатди. Маълумки, кўпчилик туя гўштини ёқтирмайди. Туя гўшти ўзи ёқимсиз бўлгани етмагандай, устига-устак озғин туя гўшти. Агар семиз туянинг гўшти бўлганда ҳам эплаб ейиш мумкин. Аммо, бу каби гўшт учун ким ҳам ўзини машаққатга отиб, тоғ чўққисига тирмашиб чиқарди?!\n“Чиқай десанг осонмас, олай десанг семизмас” – сўзини давом эттирди аёл. Яъни, тоққа чиқиш осон бўлса эди, ориқ туя гўшти бўлса ҳам олиб тушардик. Қўй ёки мол гўшти бўлса эди, қийналиб бўлса ҳам тоққа чиқишга арзир эди. Бу аёл “Эрим хулқи ёмон бўлиши билан бирга менга бўлган муомаласи ҳам ёмон. Уни рози қиламан десанг худди баланд тоққа тирмашиб чиққандек бўласан” – демоқчи. Ҳақиқатдан ҳам баъзи бир одамлар борки, уларни рози қилиш ўта мушкул. Бу одамни рози қилиш худди тик қояга тирмашиб чиқишдек қийин. Бу аёл эрини шундай тасвирламоқда.\nAvvalgi maqolaОдам алайҳиссаломнинг яратилиши тўғрисидаги оятлар зикри (2)\nKeyingi maqola Витр намозини ўқиш тартиби ҳақида\nPingback: Пайғамбар уйида бир кеча (1)


«Манчестер Сити» бош мураббийи Мануэль Пеллегрини ЕЧЛ яримфиналида «Реал» га қарши жавоб учрашувидан сўнг (0:1) фикрлари билан ўртоқлашди, дейилади "Кун" нашрида.\n«Биз афсусдамиз, чунки мағлубиятга лойиқ эмасдик. Гол бўлган вазиятда рақибга омад кулиб боқди. Бу жуда кўп вазиятлар содир қилган икки тенг кучли жамоанинг баҳси эди. Ўйлайманки, икки жамоа ҳам финалга чиқишга ҳақли эди.\nҲар икки ўйин ҳам тенг бўлди, уларда ҳужум эмас, ҳимоя кўпроқ кўзга ташланди.\nБугун бизга Сильва ва Насри етишмади, Туре эса эндигина жароҳатидан тузалиб қайтган.\nБиз ўз ғояларимизни амалга ошира олмадик, рақиб бунга йўл қўймади. Дуранг ҳаққоний натижа бўлар эди. «Реал» нинг шунчаки омади келди.\nАлбатта, финалга чиқа олмадингми, демак, имкониятни бой берганинг шу. Бизга кучли рақиб дуч келди, аммо уни биздан кучлироқ дея олмайман. Бизга омад етишмади. Биз ҳаракат қилдик, аммо ўхшамади. «Реал» бу ўйинларда «Манчестер Сити»дан кучлироқ эканини кўрсатди дея олмайман.\nБу алоҳида аҳамиятга эга мавсум бўлди, ахир биз илк марта яримфиналгача етиб келдик, бу жамоа учун жуда муҳим эди. Жамоа кейинги мавсумда ҳам ЕЧЛда иштирок этишга ҳаракат қилади. Бу жамоа ҳали финалда ўйнаши керак.\nБу мавсум финалида фаворит йўқ. «Атлетико» ҳозир жуда кучли ўйинлар намойиш қилмоқда, «Реал»да эса жуда кўп савияли футболчилар йиғилишган», – дейди Пеллегрини.\n16:49 Леонарду Жардим: Мухлисларимиз ва бутун Франция учун ажойиб совға қилдик\n23:21 Луис Энрике: «Реал»га босим ўтказиш учун, бизга ғалаба зарур эди\n23:33 Жозе Моуриньо: «Манчестер Юнайтед» ҳозирги вақтда АПЛнинг энг омадсиз жамоаси\n10:27 Зинедин Зидан: «Финалга чиқиш – яхши, лекин бу ҳали соврин нақ дегани эмас»\n19:31 Роналду "Реал"нинг келажалдаги мураббийи ким бўлиши кераклигини айтди


Юрт обод – диллар ободдир мудом\nВилоят ҳокими Туркистон шаҳридаги қурилиш ишларини текширди\nТуркистон шаҳридаги маъмурий-тадбиркорлик марказида 11та иншоот қурилиши тўлиқ якунланди. Янги иншоотлар ҳовлиси ободонлаштирилиб, ичкариси жиҳоз билан таъминланмоқда. Бошқармалар, департаментлар бинолари, Конгресс маркази, стадион тез кунларда фойдаланишга берилади. Вилоят ҳокими Ўмирзақ Шўкеев ишчиларнинг эҳтиёт чораларини сақлаши асосий эътиборда эканлигини огоҳлантирди. Шунингдек, қурилиш жараёнини тезлатишни топширди.\nМинтақа раҳбари вилоят марказида барпо этилаётган йирик масжид қурилиши билан ҳам танишди. Бу ерда иккинчи қаватнинг монолитли каркасларини йиғиш ишлари олиб борилмоқда. Ўтган йил қурилиши бошланган масжид – қўшни Ўзбекистон давлатининг Туркистонга совғаси.\nМасжид ичи ва ташқариси 8 минг кишига мўлжалланган. Бино ичида кутубхона, конгресс-холл, қўшимча хоналар, 180та ўринли мадраса, ошхона, спорт майдонлари, автотураргоҳ, фаввора бўлиши кутилмоқда.\nШимкент шаҳрининг совғаси – илмий- оммабоп кутубхонанинг ташқи ва ички пардозлаш ишлари олиб борилмоқда. Темир конструкциясини монтажлаш ва бетонлаш ишлари давом этмоқда.\nВилоят ҳокимининг матбуот хизмати, 2020-08-15, 05:54 152


Ироқ шиалари оятуллоҳ Муҳаммад Бакир ал-Ҳаким билан видолашмоқда.\nМуҳаммад Бакир ал-Ҳаким жума куни Нажаф шаҳридаги масжид ёнида содир этилган террорчилик ҳужуми оқибатида нобуд бўлган эди.\nСешанба куни оятуллоҳ ал-Ҳакимнинг дафн этилиши айтилмоқда. Оятуллоҳ билан видолашиш мақсадида Бағдоддан Нажафга мотам юриши бошлаган минглаб шиалар бугун Карбалога етиб келдилар.\nАйни пайтда, Нажаф шаҳар губернатори АҚШ Федерал қидирув бюросига мурожаат қилиб, жума кунги ҳужум бўйича олиб борилаётган тергов ишларида иштирок этишга чақирди. Ҳозирча, қўпорувчиликка алоқадорликда гумон этилиб, камида беш киши ҳибсга олинган.


21:45 / 29.06.2017\nLG компанияси инсон ҳаётини нафақат енгиллаштириш, балки янада безаш ҳаракатида шундай маҳсулотлар ишлаб чиқармоқдаки, уларнинг дизайн ва функциялари кўп йиллар давомида фойдаланишдан сўнг ҳам актуал бўлади.\nКўплаб кишилар йирик маиший техниканинг харидига прагматизм билан қарайди. Унга кетаётган йирик харажат эътиборга олинса, у кўп йиллар давомида хизмат қилиши лозим. Бизнинг уй – бу ўзимиз яшайдиган, дам оладиган, кучларни тиклайдиган, энергия оладиган жойдир. Шунинг учун бизни ўраб турган барча нарса нафақат функционал, балки эстетик фойда келтириши ҳам муҳим.\nМакон, вақт ва хаёлларни озод этиш! LG’дан замонавий маиший техника айнан шундай мақсадларни кўзлаган. Масалан, LG SIGNATURE сериясидаги OLED TV телевизорининг жуда хушбичим дизайни исталган интерьерга мос тушади, бизга севимли фильмлар ёки кўрсатувларни кўришда умуман янги ҳиссиётлар тақдим этади. 65 дюймли моделнинг OLED-панели атиги 2,57 мм.лик қалинликка эга, ҳамда уни деворнинг ўзига магнитли қисмлар орқали мустаҳкамлаш мумкин, бунда телевизор ва девор ўртасида бўш жойлар пайдо бўлмайди. Бундай дизайн томошабинда у телевизор экранига эмас, балки худди деразага қараётгандек тасаввур уйғотади. Унинг асоси – ички жойлаштирилган товуш панелига эга хушбичим тагига қўйиладиган махсус тагликдир. Товуш томошабин тарафга тарқайди, бу асоснинг олд қисмида жойлашган динамиклар туфайли рўй беради. LG OLED телевизори Dolby Vision шаклида ишлаши мумкин, у жуда кўплаб соя ва ранглар, шунингдек, ёрқин ранглар ва экрандаги чуқур қора технологияли бўлиб, натижада биз энг қора ҳамда энг ёрқин объектларни максимал аниқликда кўрамиз.\nLG OLED телевизори webOS 3.5 яхшиланган дастурий тизимида ишлайди, у иловалар ўрнатишда ажобий ҳимоя даражасини кўрсатди. Яхши дизайндан ташқари, телевизор кўп функционал бўлиб, онлайн видеони бутун оила билан кўришга идеал мос тушади.\nУй учун техникага умуман янгича нигоҳ - LG Instaview Door-in-Door (СБ) музлатгичи. Ўзгача услуб ва замонавий дизайн янги, 33 дюймли қора рангли панель билан тўлдирилади. У музлатгичда нима бор эканини, уни очмай туриб кўриш имконини беради. Бу ерда худди эртакдагидек – эшикка бир неча бор уриб қўйиш етарли, ҳамда махсус ёритгич сизга унинг ичида қандай маҳсулотлар бор эканини кўрсатиб беради. Бундан ташқари, «Эшикдаги эшик» (Door-in-Door СБ) кенг камераси оилангиз кўп ишлатадиган маҳсулотлар ва ичимликларни осонлик билан жойлаштиришда қўл келади. Яширин тугмачани босинг ва керакли маҳсулотни олинг. Сабзавотлар ва меваларни сақлаш учун намликнинг энг оптимал даражаси FRESH Balancer* технологияси билан таъминланади. Назоратга солгичда бу бўлимда нима сақланишини кўрсатинг, қолганини эса музлатгич ўрнингизга қилади.\nБарча маълумки, кондиционерни интерьерга мослаш билан боғлиқ бир қанча муаммолар бор. Уни қандайдир панеллар ортида беркита олмайсиз ва матолар билан махсус безак бериш мушкул. Айнан шунинг учун LG компанияси томонидан Artcool Stylist кондиционери яратилди. Бу сплит-тизим нафақат шакли, балки нур диодли ёритгичи билан ҳам ноёбдир, у олдинги панелга безак беради. Оиланинг ҳар бир аъзоси саккизта рангдан севимлисини танлаши мумкин, ҳамда уларнинг бари уйга ўзгача чирой беради ва барчага сўзсиз ёқади. Ҳавони учта томонлама тарқатиш уйнинг барча ҳудудида енгил ва табиий софлик оқими билан таъминлайди. Ҳамда уйқу вақтида ҳеч нарса сизга халақит бермайди – бу кондиционер нафақат энг ўзгача, балки энг шовқинсиз ҳамдир.\nLG TWIN Wash кир ювиш машинасининг қулайлигини исботлаш керак эмас. Ундан фойдалана бошлашнинг ўзи етарли. Вақтингизни озод қилиш учун махсус тизим ўйлаб топилган бўлиб, у матолар тури ва рангига қарамай бир вақтда ювиш имконини беради. Иккита барабан бирданига икки алоҳида циклни ишга тушириши мумкин: оддий ва нозик нарсалар, оқ ва ранглилар, жуда кир ва сал ифлосланган кийимлар. Бу машиначага 17 килограммгача нарса сиғади! Сиз энди вақтингиз ва уйдаги ортиқ ҳудудни қурбон қилмаслигингиз мумкин: оддий кир ювиш машинаси жойини эгаллаган бу ускуна бирданига иккита вазифани бажаради.\nШу тариқа, замонавий маиший техника нафақат уй хўжалигида функционал ёрдамчи, балки безак элементига ҳам айланмоқда.


Илм - жоҳилликдан қалқондир! » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » Илм - жоҳилликдан қалқондир!\nИлм - жоҳилликдан қалқондир!\n5-11-2019, 07:30 admin Мақолалар 38\nКимки ёшлигида илм ўрганмаса,\nҚариганда ҳурмат тополмайди. (Муҳаммад Зеҳний)\n«Илм кўр қалб кўзини очувчи, қоронғу зулматда нур бағишловчи ва заиф баданларга куч-қувватдир, илм билан банда аброрлар даражасига кўтарилади, олий мартабаларга етишади», дейди Абу Ҳомид Ғаззолий.\nЯна шайх Абу Муҳаммад Фазлнинг мана бу гапларига эътибор беринг: «Киши тўрт иш билан Исломдан чиқади: бири – билганига амал қилмаса, иккинчиси – билмаганига амал қилса, учинчиси – билмаганини изламаса, тўртинчиси – билиш ва ўрганишга интилган одамларга халақит берса».\nМамлакатимиз аҳолисининг 64 фоизини ёки 17 миллиондан ортиғини ёшлар ташкил этади. Бу эса улар тарбияси билан шуғулланувчи ота-она, устоз-мураббийлар, диний cоҳа ходимлари, қолаверса, кенг жамоатчилик зиммасига катта масъулият юклайди. Уларнинг илмли, ахлоқли бўлиб камолга етишларига уйда ота-оналар, ўқув юртларида эса муаллим ва устозлар астойдил жон куйдиришлари керак бўлади. Бир сўз билан айтганда ўғил-қизларимизни илм-маърифатга ошно қилиш ишидан ҳеч ким четда турмаслиги керак.\nБугунги кунда ёшларни дунёвий илмлар эгаси ва касб-ҳунарли бўлишлари муҳим вазифалардандир. Ҳар бир даврнинг ўрганилиши лозим бўлган илм-у ҳунарлари бор, уларни пухта билиш шу даврда яшаб турган ёшларнинг бурчидир. Ҳазрати Али (розийаллоҳу анҳу) таълим берганларки:\nяъни: “Болаларингизга ўзлари яшаётган давр илмларини ўргатинглар, чунки улар сизнинг даврингиздан бошқа даврда дунёга келганлар”, - деганлар\nФарзандларимиз тарбиясига ота- оналар хушёрроқ бўлишлари лозим. Баъзи хонадонларда болаларни ўқитиш, уларни илм-у ҳунар ўрганишга чақиришда эътиборсизлик қилиняпти. Баъзиларнинг фарзандлари эртадан-кечгача бозорда изғийди, ёки умрини компютер ўйинлари ўйнаб совуради. Болаларни бозор-ўчарга, савдо-сотиққа ўргатиш керакдир, балки. Аммо бу болаларимизни илм олишдан, маънавий камолга етишдан, жисмоний чиниқишдан узиб қўймаслиги керак.Айрим оила бошлиқлари фарзандларини ёзги таътилда уйда нима қиласан деб четга чиқиб ишлашга мажбурлайди. Бунинг ўрнига улар фойдали илм ўрганишса, бирор ҳунарнинг бошини тутишса, ўзларига ҳам, ота-оналарига ҳам, қолаверса, бутун жамиятга ҳам манфаатли бўлади.\nАлишер Навоий олти ёшида шеър ёза бошлаган, Имом Бухорий тўққиз ёшида Қуръони каримни тўла ёд олган, Ибн Сино ўн уч ёшида мантиқ, фиқҳ ва калом илмини ўрганган, ўн олти ёшида машҳур табиб бўлиб\nтанилган, Абу Райҳон Беруний ўн беш ёшида самони кузатиб, тадқиқ қилган. Биз ҳам фарзандларимиз, аржумандларимизни илмга муҳаббатли, замонасининг тенгсиз, беназр инсонлари этиб тарбиялашимиз керак.\nМуоз ибн Жабал айтганларидай: "Илм ўрганинглар, зеро уни ўрганиш – Аллоҳдан қўрқиш, уни талаб этиш – ибодат, музокараси – тасбеҳ, уни излаш – жидду-жаҳд, билмаганга ўргатиш – садақа, уни ўз аҳлига билдириш – Аллоҳга қурбатдир".\nБугунги ёшларимизнинг таълим – тарбия олишларига жуда кўп қулайликлар яратилган. Илм олиш ёки ҳунар ўрганишга барча шароитлар етарли. Аммо, шу билан бирга, фарзандларимизнинг онгига таъсир ўтказиб, диний ва миллий қадриятларни, халқимизга хос ҳаё, андиша, иффат каби фазилатларни ҳамда асрлар давомида шакилланган анъаларимизни йўққа чиқаришга уринаётган бузғунчи ғоялар борлигини ҳам унутмаслигимиз керак Ёшларимиз тарбиясига “оммавий маданият” иллати соя солишига йўл қўймайлик. Бунинг учун болаларимиз онгида мафкуравий бўшлиқ қолдирмаслигимиз зарур. Турли мафкуравий хуружлардан ёшларимизни асрашда оилалар мустаҳкам қўрғон бўлсин.\nҚизилтепа тумани имом хатиби З.Орипов\nИлм кўр қалб кўзини очувчи!\nУлуғ боболаримизнинг илмга интилиш, эл-юртга хизмат қилиш борасидаги гўзал ...\n«Ҳилол» номли янги илмий-маърифий журнал нашрдан\nМамлакатимиз оммавий ахборот воситалари сафига яна бир янги нашр қўшилди: ...\nХаж ибодатига тенг беш амал\n“Кимки, агар таҳорат олиб жамоат намозига масжидга борса, эҳром ҳолатидаги Ҳаж ...


Фарғонада бемор қиз ва унинг онаси ҳамширани калтаклаб, бурнини синдирди » Muzlik.uz - O‘zbekiston yangiliklari\n28 январь куни Фарғона шаҳридаги 2-оилавий поликлиникада тиббиёт ходимларига тажовуз қилиш ҳолати юз берди, дея хабар қилди Соғлиқни сақлаш вазирлиги жамоатчилик билан алоқалар бўлими. Дастлабки ўрганишлардан маълум бўлишича, воқеа ультратовуш текшируви (УТТ) ўтказиладиган хонада юз берган. Ультратовуш текшируви ўтказувчи шифокор Машҳура Тошматова ва унга бириктирилган ҳамшира Матлуба Маъмурова одатдагидек беморларни навбат билан қабул қилишаётган бўлган. Машҳура Тошматованинг маълум қилишича, у навбати келган қиздан ёш болали онани навбатсиз тиббий кўрикдан ўтказишни сўрайди. Қиз таклифга рози бўлмагач, унга бир оз насиҳат қилади. Текширувдан ўтган қиз кўп ўтмай хонага онасини етаклаб келади ва тиббиёт ходимларини ҳақорат қилиб, қўл ва оёқлари билан уларга тан жароҳатлари етказади. Фото: Соғлиқни сақлаш вазирлиги "Газета.uz"да реклама Юзи қонга беланиб, ҳушидан кетган ҳамширага биринчи ёрдам кўрсатилиб, оғир ҳолатда Республика шошилинч тиббий ёрдам илмий маркази Фарғона филиалига олиб борилади. Беморга «Ёпиқ калла мия жароҳати, бош мия чайқалиши, бурун суяги синиши, бурундан қон кетиши» ташхиси қўйилиб, у нейрохирургия бўлимига стационар даволаниш учун ётқизилди. Ҳозирда малакали шифокорлар томонидан беморга зарур даво муолажалари амалга оширилмоқда. Ҳудуд профилактика инспектори, лейтенант Абдували Қўчқоровнинг маълум қилишича, ҳозирда мазкур ҳолат бўйича зарур ҳужжатлар юритилиб, дастлабки суриштирув ишлари олиб борилмоқда. ССВнинг қайд этишича, жанжалкаш она-бола томонидан ўтган йил 18 январь куни ҳам Республика шошилинч тиббий ёрдам илмий маркази Фарғона филиали 3-тез тиббий ёрдами подстанцияси ҳамшираси Дилафрўз Бозоровани ҳам сабабсиз ҳақорат қилган. Ҳамшира уларнинг таҳдидан аранг қочиб қутилган. Эслатиб ўтамиз, Ўзбекистонда тиббиёт ходимларининг беморлар ва уларнинг яқинлари томонидан калтакланиши ва ҳақоратланиши тез-тез содир бўлиб туради. Жумладан, жорий йилнинг 5 январь куни Сурхондарё вилоят болалар кўп тармоқли тиббиёт марказида тиббиёт ходими беморнинг бувиси томонидан калтакланиб, ҳақорат қилинган бўлса, 2 январь куни Наманган вилоятининг Учқўрғон туманида беморнинг тоғаси шифокорнинг юзига мушт тушириши оқибатида тиббиёт ходимининг бир кўзи бутунлай кўриш қобилиятини йўқотган эди. Шу муносабат билан Соғлиқни сақлаш вазирлиги томонидан қонунчиликка тиббиёт ходимларига нисбатан уюштирилган суиқасдлар ва тажовузлар учун жавобгарликни кучайтириш бўйича ўзгартишлар киритиш таклиф этилмоқда. Ўзбекистон президенти Шавкат Мирзиёев 24 январь куни Олий Мажлис палаталарига мурожаатномасида ҳам тиббиёт ходимлари обрўсини оширишга алоҳида тўхталиб, бу каби ҳолатлар менталитетга мутлақо тўғри келмаслиги, буни ҳеч нарса билан оқлаб бўлмаслигини таъкидлади ҳамда шифокорларнинг мақоми ва обрўсини ошириш шартлигига урғу берди.\nТошкентдаги оилавий поликлиникада илк бор электрон навбат жорий этилди


Бетига урсанг бети котади – HURRIYAT\nБетига урсанг бети котади\n5 oy oldin Behzod 320\nАммо рағбатлантириш, мақтов ҳам меъёрида бўлгани яхши. “Шакарнинг ози ширин”, деганларидек ҳаддан ортиқ эркалаш ҳам бола хулқида салбий ҳолатларни юзага келтириши мумкин. Афсуски, бунга ҳамма ота-оналар ҳам бирдек амал қилавермайди. Баъзилар: “Болани калтаклаб туриш тарбияда қўл келади”, деса, баъзи бирлари: “Болани бетига урсанг бети қотади”, деганларидек, ҳадеб калтаклаш болани қаҳрли қилиб қўяди”, дейди.\nЯқинда ижтимоий тармоқларда тарқалган устоз Зуҳра Толибова ва ўқувчи Акмал Қодировлар ўртасидаги муносабат тасвирланган лавҳани кўриб қолдим. Ўқувчининг ўзбошимчалиги, дарсни тингламасдан, синфхонанинг уёғидан-буёғига бориб келиши, синфдошларига халақит бериши, табиийки, устозга ёқмаган. Аммо баджаҳл устоз вазиятни юмшатиш ўрнига куч ишлатибди. Яъни, болани калтаклабди.\nPrevious Очарчилик йилларининг одамлари\nNext Ҳуштак қачон чалинади?


Ўзбекистонда алоқа операторларининг код ва префиксларини аниқлайдиган хизмати ишга туширилди » Ўзбекистон янгиликлари – Zamin.uz\n«Ўзбекистон Республикаси телекоммуникация тармоқларининг код ва префикслари» хизмати ёрдамида мобил алоқа фойдаланувчилари Ўзбекистонда симли ва симсиз алоқа хизматларини кўрсатувчи операторларнинг кодлари ҳамда префиксларини аниқлаши мумкин бўлади. Бу ҳақда Ўзбекистон Республикаси Ахборот технологиялари ва коммуникацияларини ривожлантириш вазирлиги ахборот маркази хабар бермоқда.\nБирор мобил оператор ёки ҳудудга мансуб телефон рақамининг префикси, яъни биринчи уч рақамини тегишли катакчаларда кўрсатиш орқали телефон рақамининг муайян кодлар орқали қайси ҳудудларда фойдаланилаётгани тўғрисида батафсил маълумот олиш мумкин.\nМисол учун, сиз қўнғироқ қилмоқчи бўлган, «157» рақами билан бошланган телефон рақамининг кодини ёки унинг қайси ҳудудга тегишли эканлигини билмайсиз. Телефон рақамининг илк учта олд рақамларини, яъни «157»ни тегишли катакка киритиб, «Текшириш» тугмасини босинг. Шунда сизга ушбу олд рақамли телефон рақамлари орқали 4 нафар мобил алоқа операторлари томонидан Тошкент, Наманган ва Фарғона вилоятларида алоқа хизмати кўрсатилиши тўғрисида маълумот тақдим қилинади.\n11:42 Шерматов: Тошкент метросида мобил алоқа ва интернет пайдо бўлади\n19:33 Ўзбекистон мобил операторлари ҳар бир абонент учун 2 минг сўм тўлайдиган бўлди\n15:20 Тошкентда мобил алоқа операторлари умумий йиғилиш ўтказди


Санкт-Петербург Европадаги энг яхши сайёҳлик йўналиши сифатида тан олинди\n21:19 / 07.09.2015\nСанкт-Петербург шаҳри Европадаги энг яхши сайёҳлик йўналиши деб топилиб, World Travel Awards мукофоти билан тақдирланди.\nИталиянинг Сардиния шаҳрида ўтказилган тақдирлаш маросимида Санкт-Петербургнинг "ўзига хос бой тарихи" ва "кўп асрлик урф-одатлар ва ёрқин келажакка эгалиги" таъкидланди. Бу ҳақда World Travel Awards хабар берган.\nУшбу маросимда Lufthansa компаниясига Европадаги энг яхши авикомпания учун бериладиган мукофот топширилди. Қайд этиш керакки, Lufthansa бу номга қаторасига бешинчи бор сазовор бўлмоқда. Forte Village Resort компанияси эса Европа ва Италиядаги энг яхши курорт сифатида 4та мукофот қўлга киритди.\nБундан ташқари, Europcar ва Cornelia Diamond Golf Resort & Spa (Туркия) курортларига ҳам Европа миқёсидаги махсус мукофотлар тақдим этилган.\nШу йилнинг 12 декабрь кунида Марокашда World Travel Awards тақдимотининг финал босқичи ўтказилади.


Мусофирчиликдаги ўзбеклар орасида Бахтиёр Турсун номи анча машҳур. Асли касби хонадонларни таъмирловчи уста бўлган самарқандлик юртдошимиз хорижда бошидан кечирганларини қоғозга тушириб, ижтимоий тармоқларда эълон қилиб туради. Унинг қаламига мансуб қуйидаги ҳаётий ҳикоя Kun.uz муштарийларига ҳам қизиқарли бўлади, деган умиддамиз.\n07:14 / 24.06.2022\nМосква иккиламчи бозорида Daewoo Nexia’га талаб кескин ошди\n16:18 / 03.06.2022\nМосква ғарбида бизнес маркази ёниб кетди. ФВВнинг шаҳар бошқармаси раҳбари шифохонага тушди